title: Vytautas Petrulis

text: 11. heinäkuuta 1940 Neuvostoliiton miehitettyä Liettuan, Petrulis vangittiin ja karkotettiin. Hänet teloitettiin ampumalla lähellä Uhtan kaupunkia.


title: Walid Ali Osman

text: Walid Ali Osman (; s. 28. helmikuuta 1977 Sabratha) on libyalainen entinen jalkapalloilija. Hän vietti koko uransa kotimaassaan edustaen Wefaq Sabrathaa, Al Uroubaa ja Al-Ittihadia. Osman pelasi Libyan maajoukkueessa vuoden 2006 Afrikan-mestaruuskilpailussa.


title: Thomas Enevoldsen

text: Thomas Enevoldsen (s. 27. heinäkuuta 1987 Aalborg, Tanska) on tanskalainen ammattilaisjalkapalloilija. Tällä hetkellä hän edustaa Alankomaiden Eredivisiessä pelaavaa FC Groningeniä ja on pelipaikaltaan keskikenttäpelaaja.


title: Thomas Enevoldsen

text: Thomas Enevoldsen aloitti uransa Aalborg BK:ssa Tanskan Superliigassa. Debyyttinsä hän teki heinäkuussa 2005. Kahtena ensimmäisenä kautenaan hän teki yhden maalin 13 ottelussa.


title: Thomas Enevoldsen

text: Kansallisen läpimurtonsa hän teki AaB:n kaudella 2007–2008, kun Aalborg voitti Tanskan-mestaruuden. Enevoldsen pelasi 33 ottelusta 31 ja teki niissä yhteensä kolme maalia. Hän teki maalin myös 2007–2008 UEFA Cupissa Tottenham Hotspuria vastaan, vaikka Aalborg hävisikin 3–2. Huhtikuussa 2008 Enevoldsen valittiin Superliigan kuukauden pelaajaksi. Kesällä 2009 muutamat seurat, muun muassa portugalilainen SL Benfica olivat kiinnostuneita hänestä.


title: Thomas Enevoldsen

text: Tanskan Superliigan kaudella 2009–2010 Enevoldsen solmi viiden vuoden sopimuksen alankomaalaisen FC Groningenin kanssa. Siirto maksoi tuolloin 9,3 miljoonaa kruunua (1,25 miljoonaa euroa). Ensimmäiset kolme maaliaan hän teki samassa ottelussa joulukuussa 2009 Sparta Rotterdamia vastaan.


title: Thomas Enevoldsen

text: Enevoldsen valittiin Tanskan alle 18-vuotiaiden maajoukkueeseen syyskuussa 2004. Hän pelasi yhteensä 26 nuorten maaottelua, sisältäen 13 ottelua Tanskan alle 21-vuotiaiden maajoukkueessa syyskuuhun 2008 asti.


title: Thomas Enevoldsen

text: Lokakuussa 2009 Enevoldsen kutsuttiin Tanskan joukkueeseen vuoden 2010 jalkapallon maailmanmestaruuskilpailujen karsintoihin Ruotsia ja Unkaria vastaan. Ensimmäisen maajoukkuemaalin hän teki toukokuussa 2010 ystävyysottelussa Senegalia vastaan.


title: Leonas Bistras

text: Leonas Bistras (20. lokakuuta 1890 Liepāja – 17. lokakuuta 1971 Kaunas) oli liettualainen poliitikko, toimittaja, kääntäjä, filosofi ja professori. Hän toimi Liettuan pääministerinä vuosina 1925–1926.


title: Leonas Bistras

text: Bistras valittiin kansanedustajaksi Seimasiin Liettuan kristillisdemokraattien jäsenenä. Myöhemmin hän toimi Seimasin puhemiehenä, ja hän oli Liettuan 9. ja 10. hallituksen opetusministerinä. Vytautas Petrulisin hallituksen kaaduttua Bistrasista tuli lyhyeksi aikaa Liettuan pääministeri. Myöhemmin hän toimi ulkoministerinä.


title: Leonas Bistras

text: Bistras karkoitettiin Siperiaan, sen jälkeen kun Neuvostoliitto oli miehittänyt maan 11. heinäkuuta 1940. Hän palasi Liettuaan vuonna 1945, mutta 1950 hänet pidätettiin ja karkoitettiin uudelleen. 1956 hän palasi toisen kerran maahan. Koska Neuvostoliitto ei antanut hänelle eläkettä, hän joutui elämään lopun elämäänsä avustusten turvin Kaunasissa. Hän kuoli vuonna 1971 kolme päivää ennen 81-vuotissyntymäpäiväänsä.


title: DC Showcase: Jonah Hex

text: DC Showcase: Jonah Hex on heinäkuussa 2010 suoraan DVD:lle julkaistu lyhytanimaatioelokuva. Se perustuu DC Comicsin sarjakuvahahmoon Jonah Hexiin. Elokuvan käsikirjoitti Joe R. Lansdale ja ohjasi Joaquim Dos Santos. Äänirooleissa ovat Thomas Jane, Linda Hamilton, Michelle Trachtenberg, Michael Rooker ja Jason Marsden.


title: DC Showcase: Jonah Hex

text: Elokuva on toinen DC Entertainmentin ja Warner Bros. Animationin tuottamista DC Showcase projektin lyhytelokuvista. Se julkaistiin elokuvan DVD:n bonusmateriaalina.


title: DC Showcase: Jonah Hex

text: Red Doc saapuu erään kaupungin saluunaan humalassa ja vaatii baarimikolta talon kalleinta pulloa. Samalla saluunan yläkerrasta saapuu ilotalon emäntä Lorraine, joka houkuttelee miehen yläkertaan. Viettelyn päätteeksi Lorraine ampuu Red ja ryöstää hänet, käskien miehiään viemään ruumiin muiden huomaamatta pois. Seuraavana päivänä samaiseen saluunaan saapuu Jonah Hex, joka tiedustelee baarimikolta havaintoja lainsuojattomasta Redistä. Baarimikko ei myönnä nähneensä mitään, mutta Hexin juttusille saapunut nuori nainen kertoo nähneensä miehen Lorrainen kanssa, joka valikoi rikkaimmat miehet huoneeseensa eivätkä ne koskaan palaa takaisin. Hex houkuttelee naisen esille tarjoamalla kaikille saluunassa oleville juomat. Lorraine saapuu paikalle ja vie Hexin yläkertaan. Lorraine yrittää ampua Hexin, joka lyö naisen tajuttomaksi. Samalla paikalle saapuvat aiemmin oven takana piileskelleet Lorrainen kätyrit. Hex ampuu ensimmäisen miehen ja kirveen kanssa olevan kätyrin hän pudottaa tappelun päätteeksi yläkerrasta alas baaripöytään. Pian baarimikko yrittää ampua Hexiä kiväärillä, jonka Hex kuitenkin ampuu. Hän palaa takaisin huoneeseen ja käskee Lorrainea viemään hänet Redin luokse. Molemmat saapuvat erääseen kaivospaikalle, jonne Lorraine on kerännyt kaikki uhrinsa samaan maanalaiseen luolaan. Molemmat laskeutuvat kolosta sisään ja Hex rahaa Redin ruumiin pois kolosta kerätäkseen palkkionsa ja jättää Lorrainen onkaloon, joka yrittää vielä suostutella Hexiä päästämän hänet pois.


title: FC Malamuk

text: FC Malamuk on grönlantilainen jalkapallojoukkue Uummannaqista. FC Malamuk pelaa Grönlannin korkeimmalla sarjatasolla, Coca Cola GM:ssä. FC Malamuk voitti Coca Cola GM:n mestaruuden 2004.


title: Jarmo Leivo

text: Jarmo (J.D.) Leivo on suomalainen rumpali. Hän soitti Leevi and the Leavingsissä levyillä Suuteleminen kielletty (1980) ja Mies, joka toi rock'n rollin Suomeen (1981). Leivon korvasi yhtyeessä Markku Mattila.


title: Jesper Christiansen

text: Jesper Ringsborg Christiansen (s. 24. huhtikuuta 1978 Roskilde, Tanska) on tanskalainen ammattilaisjalkapalloilija. Hän edustaa OB:tä. Christiansen on pelipaikaltaan maalivahti.


title: Jesper Christiansen

text: Christiansen aloitti maajoukkueuransa vuonna 2005 ja hänet kutsuttiin MM-kisoihin 2010 Tanskan joukkueeseen.


title: Köhniö (täsmennyssivu)

text: Köhniö voi olla:


title: Juozas Tūbelis

text: Juozas Tūbelis (9. huhtikuuta 1882 Rokiškis – 30. syyskuuta 1939 Kaunas) oli liettualainen poliitikko, joka toimi Liettuan pääministerinä (1929–1938) ja Liettuan nationalistisen liiton puheenjohtajana.


title: Juozas Tūbelis

text: Vuonna 1908 Tūbelis valmistui politeknillisesta instituutista Riiassa ja sai tutkintotodistuksen maataloustieteestä. Hän ei löytänyt omalla alallaan töitä, minkä takia Tūbelis joutui toimimaan opettajana. Hän matkusteli ympäri Venäjää ja auttoi ensimmäisessä maailmansodassa kärsineitä pakolaisia. Vuonna 1918 hän palasi takaisin Liettuaan, missä hän toimi Liettuan neuvoston koulutustoimikunnassa.


title: Juozas Tūbelis

text: 11. marraskuuta 1918 Tūbelisista tuli maatalous- ja valtiovarainministeri. 12. maaliskuuta 1919 hän joutui eroamaan virasta, mutta pian eron jälkeen hänet nimettiin opetusministeriksi. 3. toukokuuta 1927 hänestä tuli valtiovarainministeri. 23. syyskuuta 1929 Tūbelisista tuli pääministeri. Hän johti yhteensä kolmea hallitusta ennen kuin joutui eroamaan 24. maaliskuuta 1938. Liettuan pääministereistä Tūbelisin pääministerikausi on pisin. Maaliskuusta joulukuuhun vuonna 1938 hän toimi maatalousministerinä. Hän oli myös Liettuan pankin johdossa 1938–1939.


title: Juozas Tūbelis

text: Vuoden 1926 vallankaappauksessa Tūbelisin velipuolesta Antanas Smetonasta tuli presidentti. Koska molemmilla oli melko samanlaiset poliittiset näkökannat, tuli Tūbelisista Liettuan toiseksi vaikutusvaltasin mies Liettuassa 1930-luvulla. Tūbelisia on kiitetty pääministerikaudellaan vakaasta taloudesta ja pienestä ulkomaanvelasta 1930-luvun laman aikana.


title: Vladas Mironas

text: Vladas Mironas (22. kesäkuuta 1880 Kuodiškės – 18. helmikuuta 1953 Vladimir) oli liettualainen pappi, poliitikko ja Liettuan pääministeri (1938–1939).


title: Vladas Mironas

text: Vuonna 1905 Mironas oli yksi Vilnan suuren Seimasin ja vuonna 1917 Vilnan konferenssin jäsenistä. Hänet valittiin Liettuan neuvostoon varapuheenjohtajaksi. Myöhemmin hän jätti politiikan ja ryhtyi papiksi.


title: Vladas Mironas

text: Vuoden 1926 vallankaappauksen jälkeen Mironas valittiin Seimasiin, mutta parin vuoden jälkeen palasi takaisin papin elämään. Vuonna 1938 hänestä tuli pääministeri. Vuonna 1941 hänet pidätettiin ja vangittiin, mutta Liettualainen aktivistirintama vapautti hänet. Mironas pidätettiin uudelleen 1945 ja pakotettiin tekemään yhteistyötä NKVD:n kanssa Vilnassa. Kun Mironasin katsottiin tehneen yhteistyötä epätyydyttävästi, hänet pidätettiin 1947 ja karkotettiin Vladimiriin vankilaan, jossa hän kuoli vuonna 1953.


title: Skip Sheffield

text: Ryan Reeves (s. 10. marraskuuta, 1981) on amerikkalainen showpainija. Ryan Reeves on 191 cm pitkä ja painaa 132 kg. Tällä hetkellä hän työskentelee World Wrestling Entertainmentille RAW brändissä, Ryback nimellä. Tough Enought 4:ssa hän sijoittui kahdeksan parhaan joukkoon. Tämän jälkeen Ryan allekirjoitti kehityksellisen sopimuksen WWE:n kanssa ja paini Deep South Wrestling:ssä ja Ohio Valley Wrestling:sä vuosina 2005-2007. Ensimmäisen kauden NXT:ssä hän sijoittui kuudenneksi.


title: Skip Sheffield

text: Reeves aloitti harjoittelun Deep Sout Wrestling:ssä, ammattilaispaini koulussa McDonoughissa, Georgiassa. 1. syyskuuta 2005 Ryan teki hännen virallisen debyytin tag team matsissa Lash LeRoux parinaan Derrick Neikirkiä ja Mike Knoxia (Team Elite) vastaan. Tämän jälkeen hän paini useissa tag team matseissa. 23. marraskuuta hän osallistui mestaruus turnaukseen DSW Heavyweight mestaruudesta, mutta hävisi jo avaus kierroksella. Tammikuussa 2006 Reeves muodosti tiimin Ryan O´Reillyn kanssa. He painivat useasti Team Eliteä ja The Gymini:ä vastaan (Mike Shane ja Todd Shane). Pari kuukautta myöhemmin WWE siirsi Reevesin Deep South Wrestlingistä Ohio Valley Wrestlingiin.


title: Skip Sheffield

text: DSW:n jälkeen Reeves saapui Ohio Valley Wrestling:iin maaliskuussa 2006. Kahden ensimmäisten kuukausien aikana hän voitti mm. Nick Nemethin, Da Beastin ja Pat Buckin. 16. kesäkuuta Ryan palsi painikehiin Cody Runnelsin, Shawn Spearsin ja Elijah Burken partnerina ja he voittivat Los Colosit ja Deuce 'n Dominon. Heninäkuussa 2006 Reeves jäädytettiin 30 päiväksi, koska hän epäonnistui WWE:n hyvinvointi ohjelman lääke testissä. Syyskuussa 2006 Ryan muodosti tiimin Ron Bolvinin kanssa, joka tunnetaan nimellä High Dosagena. Tiimi kuitenkin hajosi tammikuussa 2007, kun Reeves vapautui sopimuksestaan.


title: Skip Sheffield

text: Yli vuoden poissaoltuaan OVW:sta Reeves palasi promootioon. Useiden kuukausien jälkeen vaihtoi nimensä Ryback:ksi. Hänen "uusi hahmo" oli kuin Terminaattori. 18. lokakuuta Ryback voitti OVW Heavyweight mestaruuden, mutta jo kahden viikon jälkeen 1. marraskuuta hän hävisi sen Anthony Bravadolle. Mestaruuden häviön jälkeen Reeves allekirjoitti uudestaan sopimuksen kehitys territorioihin World Wrestling Entertainmentin kanssa. Selittääkseen hänen lähtönsä hän hävisi "häviäjä lähtee OVW:sta" matsin.


title: Skip Sheffield

text: 16. joulukuuta 2008 Ryback teki kehä debyyttinsä FCW:ssä häviten tag team matsissa. Pian Ryback ja Sheamus O'Shaunessy muodostivat tiimin. He yrittivät voittaa Florida Tag Team mestaruuksia, mutta eivät koskaan onnistuneet voittamaan niitä. Tiimi kuitenkin hajosi pian, kun O'Shaunessy:sta tuli päätapahtuma hahmo. Kun Ryback hahmo hylättiin, Reeves teki hänen FCW televisio debyyttinsä 25. lokakuuta uudella cowboy hahmolla Skip Sheffieldinä.


title: Skip Sheffield

text: 16. helmikuuta ECW:ssä, ilmoitettiin, että Skip on yksi kahdeksasta, joka ottaa osaa NXT:n ensimmäiseen kauteen. Sheffieldin mentori NXT:ssä piti aluksi olla Montel Vontavious Porter, mutta myöhemmin hänet kuitenkin paikkasi William Regal. Skip teki kehä debyyttinsä NXT:ssä 3. maaliskuuta tag team matsissa, missä hän ja Regal hävisivät Matt Hardylle ja Justin Gabrielille. 27. huhtikuuta Sheffield voitti ensimmäistä kertaa NXT:n aikana selättäen Daniel Bryanin. 11. toukokuuta NXT:n enimmäisessä eliminoimisissa Skip eliminoitui Proiden äänillä. Samana iltana eliminoituivat WWE:n johdon käskystä Michael Tarver ja Daniel Bryan.


title: Skip Sheffield

text: 7. kesäkuuta RAW:ssa kaikki ensimmäisen kauden NXT rookiet, Wade Barrettin johdolla sekaantuivat John Cenan ja CM Punkin väliseen päätapahtuma matsiin, hyökkäämällä molempien kimppuun. Tämä ei kuitenkaan vielä riittänyt, he hakkasivat selostajat, kehään kuuluttajan, tuhosivat kehää, turva-aittaa jne. Seuraavan viikon RAW:ssa rookiet vaativat, että General Manager Bret Hart antaisi heille täysi aikaisen sopimuksen, mutta Hart erotti ensimmäisen kauden NXT:n voittajan Barrettin ja sanoi että heidän täytisi poistua raknnuksesta. Myöhemmin illalla rookiet raahasivat Bretin limusiiniin ja törmäilivät sillä muihin autoihin, kunnes Bret antoi heille sopimukset, mutta he muuttivat mieltään ja antoivat hänen päättä sunnuntaihin mennessä. WWE Fatal 4 Way PPV:ssä, rookiet sekaantuivat päätapahtumaan, mikä käytiin WWE Mestaruudesta John Cenan, Randy Ortonin, Edgen, ja Sheamuksen välillä. Heidän sekaantuminen maksoi Cenalle WWE -mestaruuden, minkä hän hävisi Sheamukselle. Seuraavana iltana, Vince McMahon erotti Bret Hartin ja ilmoitti, että on palkannut uuden General Managerin, joka on allekirjoittanut jokaiselle ensimmäisen kauden NXT rookielle sopimuksen ja hän myös otti uudestaan käyttöön Waden mestaruusottelu prosessin. Myöhemmin päätapahtumassa, ryhmä, joka tunnettiin nyt Nexuksena, hyökkäsivät, ei vain Cenan kimppuun vaan myös McMahonin kimppuun, joka oli juuri ottamassa kaiken kunnian itselleen, mitä Nexus oli tehnyt. 12. heinäkuuta RAW'ssa, Nexus (ilman Darren Youngia) otteli ensimmäisessä matsissa yhdessä 6 vs. 1 Handicap ottelussa John Cenaa vastaan, minkä Nexus voitti. Money in the Bank -tapahtumassa, Nexus sekaantui päätapahtuma otteluun, mikä käytiin WWE -mestaruudesta Cenan ja Sheamusin välillä häkki ottelussa. Nexusin sekaantuminen mahdollisti Sheamusin voiton. SummerSlamissa, Nexus kohtasi WWE:n joukkueen (John Cena, Edge, Chris Jericho, John Morrison, R-Truth, Bret Hart ja Daniel Bryan) 7 vs. 7 elimination tag team matsissa. Matsissa, Sheffield eliminoi Morrisonin ja Truthin ennen kuin eliminoitui kolmantena Nexusin jäsenistä. Nexus hävisi matsin, kun Cena pakotti Barrettin luovuttamaan. 18. elokuuta house show’ssa, Honolulussa, Havaijilla, Sheffield loukkasi nilkkansa otellessaan Otungan kanssa Hart Dynastya vastaan. Hänen oletetaan palaavan vuoden 2011 alkupuolella.


title: Skip Sheffield

text:
WWE
Intercontinental mestaruus


title: Barons LMT

text: Barons LMT on latvialainen koripalloseura Riiasta.


title: Barons LMT

text: Baronsin historia alkaa vuonna 1992 perustetusta Principsistä. Kyseinen seura oli myös mukana perustamassa Latvian koripalloliigaa. Princips onnistui heti ensimmäisellä kaudellaan voittamaan pronssia ja seuraavilla kausilla se sijoittui kahdesti neljänneksi. Kahden pelikauden jälkeen seuran nimeksi vaihdettiin LainERS, mutta vuonna 2001 päädyttiin nykyiseen Baronsiin. Vuonna 2004 seura onnistui palaamaan mitaleille ja saavutti pronssia. Kaksi kautta myöhemmin Barons onnistui voittamaan hopeaa. Kaudella 2007–2008 seura voitti FIBA EuroCupin finaalissa Dexia Mons-Hainaut. Saman kauden päätteeksi Barons voitti ensimmäisen maansa mestaruuden. Kaudella 2009–2010 seura voitti toisen Latvian mestaruutensa.


title: Azadi Stadium

text: Azadi Stadium () on Iranin kansallisstadion. Se sijaitsee maan pääkaupungissa Teheranissa. Stadionille mahtuu 100 000 katsojaa ja se onkin yksi maailman suurimmista jalkapallostadioneista. Azadi rakennettiin vuoden 1974 Aasian kisoja varten. Nykyään se on mm. Iranin jalkapallomaajoukkueen sekä kahden jalkapalloseuran, Pirouzin ja Esteghlalin kotikenttä.


title: East Bengal Club

text: Kingfisher East Bengal Football Club on intialainen jalkapalloseura, jonka kotikaupunki on Kalkutta. Seura on perustettu vuonna 1920. Sen edustusjoukkue pelaa I-Leaguessa, joka on Intian korkein sarjataso. Joukkue sijoittui kaudella 2010–2011 sarjassa toiseksi. Joukkue pelaa kotiottelunsa Yuva Bharati Krirangan-stadionilla, jolle mahtuu 120 000 katsojaa.


title: Vilho Rantanen (jääkäri)

text: Vilho Robert Rantanen () oli suomalainen jääkärilääkintäluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella. Myöhemmin hän osallistui Suomen sisällissotaan muun muassa joukkueenjohtajana Valkoisessa armeijassa.


title: Vilho Rantanen (jääkäri)

text: Rantasen vanhemmat olivat maanviljelijä Kustaa Evert Rantanen ja Augusta Matilda Mattsson. Hän meni naimisiin Hilja Uolan kanssa. Avioliitosta syntyi yksi tytär Eila Rantanen. Vilho Rantanen kirjoitti ylioppilaaksi Tyrvään suomalaisesta yhteiskoulusta vuonna 1912 ja liittyi Satakuntalaiseen osakuntaan. Opintojaan hän jatkoi Helsingin yliopistossa vuosina 1912–1915 ja 1919–1926. Hän suoritti lääketieteellisen alkututkinnon vuonna 1915 ja lääketieteen kandidaattitutkinnon vuonna 1921 sekä lääketieteen lisensiaattitutkinnon vuonna 1926.


title: Vilho Rantanen (jääkäri)

text: Rantanen liittyi vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 9. marraskuuta 1915, josta hänet siirrettiin 21. marraskuuta 1915 alkaen 4. komppaniaan. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Vilho Rantanen (jääkäri)

text: Rantanen astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi aluksi 1. Jääkärirykmentin 1. jääkäripataljoonan 4. komppaniaan, josta hänet siirrettiin 13. maaliskuuta alkaen 3. jääkäripataljoonan 1. komppaniaan. Myöhemmin hänet määrättiin 3. pataljoonan talouspäällikön apulaiseksi. Hän osallistui sisällissodan taisteluihin Tampereella, Kämärällä ja Viipurissa.


title: Vilho Rantanen (jääkäri)

text: Rantanen määrättiin sisällissodan jälkeen suoritetussa armeijan uudelleenjärjestelyssä Suomen valkoiseen kaartiin, jossa hän oli aluksi III ja myöhemmin I pataljoonan talouspäällikön apulaisena. Rantanen erosi armeijasta 16. helmikuuta 1919 ja jatkoi kesken jääneitä lääketieteen opintojaan. Opintojensa aikana hän toimi vuosina 1924–1925 muun muassa Merikarvian, Laitilan ja Ilmajoen virkaa tekevänä kunnanlääkärinä. Valmistuttuaan Rantanen nimitettiin 1. maaliskuuta 1926 alkaen Muonion-Enontekiön aluelääkäriksi. Hän toimi kyseisessä tehtävässä myös sotiemme aikana pois lukien vuonna 1942, jolloin hän toimi lääkärinä vankileirin lääkärinä Kilpisjärven tietyömaalla. Rantanen haudattiin Muonioon.


title: Kamil Kopúnek

text: Kamil Kopúnek (s. 18. toukokuuta 1984 Trnava, Tšekkoslovakia) on slovakialainen jalkapalloilija. Hän edustaa Corgoň Ligassa pelaavaa Slovan Bratislavaa ja on pelipaikaltaan keskikenttäpelaaja.


title: Kamil Kopúnek

text: Kopúnek aloitti ammattilaisuransa paikallisjoukkueessa FC Spartak Trnavassa. Hän pääsi edustusjoukkueeseen tammikuussa 2002 ollessaan 17-vuotias ja pelasi debyyttiottelunsa keväällä 2002, saaden kuitenkin ottelussa punaisen kortin. Lokakuussa 2009 hänestä tuli joukkueen kapteeni.


title: Kamil Kopúnek

text: Kopúnek pelasi nuorten maajoukkueessa vuodesta 2003 lähtien, alle 20-vuotiaissa. Maaliskuussa 2006 hän pelasi ensimmäisen aikuisten maajoukkuepelin ystävyysottelussa Ranskaa vastaan. Ottelu päättyi 2−1 Slovakian voittoon. Ensimmäisen maajoukkuemaalinsa Kopúnek teki Kamerunia vastaan toukokuussa 2010 ja hänet valittiin edustamaan Slovakiaa jalkapallon MM-kisoihin 2010. Lohkon päätösottelussa Italiaa vastaan hän teki ratkaisevan maalin 3−2 päättyneessä ottelussa ja täten pudotti hallitsevan maailmanmestarin jo alkuvaiheessa pois kisoista.


title: Esteghlal

text: Esteghlal Tehran FC () on iranilainen jalkapalloseura Teheranista. Se pelaa maan korkeimmalla sarjatasolla Iran Pro Leaguessa, jonka se on voittanut yhteensä kuusi kertaa. Joukkue pelaa kotiottelunsa Azadilla, jolle mahtuu 100 000 katsojaa.


title: Esteghlal

text: Seuran kotisivut


title: Vespa Rally

text: Vespa Rally on Piaggion valmistama klassinen peltirunkoinen, kaksitahtinen ja käsivaihteinen skootterimalli, joka oli tuotannossa 1968–1973 aluksi 180-kuutioisena (VSD1T) ja 1972–1979 200-kuutioisena (VSE1T).


title: Vespa Rally

text: Isorunkoisten Vespojen edustajana Rally perustui pääosin Super Sportiin, mutta sivuposkia oli virtaviivaistettu ja tekniikkaa nykyaikaistettu. Kolmella huuhtelukanavalla varustetussa moottorissa otettiin käyttöön luistiohjaus ("rotary valve"), jonka ansiosta voiteluöljyseosta voitiin laimentaa kahteen prosenttiin. Rally 200 oli varustettu myös kärjettömällä sytytyksellä, mistä kertoi kylkeen painettu teksti "Electronic". Tuoreöljyvoitelu oli vakiona vain Pohjois-Amerikan vientimalleissa, Euroopassa se oli vilkkujen lailla lisävaruste. Parannuksista johtuen Rally oli aikansa Vespoista luotettavin ja tehokkain, kunnes sen korvasi P-sarja vuonna 1977. Rally 200:ssa esitelty moottoriratkaisu pysyi pienin muutoksin tuotannossa 30 vuotta.


title: Vespa Rally

text: Vespa Rally 180 -mallia valmistettiin 26 494 kappaletta ja 200-kuutioista versiota 41 274 kappaletta.


title: Jason Liebrecht

text: Ernest Jason Liebrecht (s. 11. heinäkuuta 1977 Austin, Texas) on yhdysvaltalainen näyttelijä, joka tunnetaan paremmin lukuisista äänirooleistaan erityisesti englanniksi dubattujen animen parissa. Hän oli muun muassa Alfons Heiderichin äänenä anime-elokuvassa ja sarjassa päähahmon Syaoranin äänenä. Liebrecht oli myös Street Fighter IV pelissä ranskalaisen taistelijan Abelin äänenä. Lisäksi 2011 häntä kuultiin sarjakuvista tutun Banen äänenä DC Universe Online videopelissä.


title: Jason Liebrecht

text: Hän on saanut parhaan näyttelijän ehdokkuuden elokuvasta Home Trentonin elokuvajuhlissa.


title: Yamazakin taistelu

text: Yamazakin taistelu käytiin vuonna 1582 Yamazakissa Japanissa sengoku-kaudella. Osapuolet olivat Akechi Mitsuhide ja Toyotomi Hideyoshi. Akechilla oli 16000 miestä ja Toyotomilla 36500 lopputulos on Toyotominen voitto.


title: Jan

text: Jan on miehen etunimi. Se on lyhentymä nimestä Johannes, joka tarkoittaa ”Jahve on armollinen”. Nimi Jan on yleinen varsinkin saksankielisissä maissa sekä Alankomaissa, Tšekissä, Puolassa ja Pohjoismaissa.


title: Jan

text: Suomessa nimi Jan on vuoden 2016 loppuun mennessä annettu Väestörekisterikeskuksen tietojen mukaan yli 13 850 henkilölle. Janin nimipäivä on suomenruotsalaisen kalenterin mukaan 24. kesäkuuta, joka on myös Johanneksen ja nimen monien muunnelmien nimipäivä.


title: Brett Holman

text: Brett Trevor Holman (s. 27. maaliskuuta 1984 Sydney, Uusi Etelä-Wales, Australia) on australialainen jalkapalloilija. Hän on pelannut Euroopassakin alankomaalaisseuroissa SBV Excelsior, NEC Nijmegen ja AZ Alkmaar sekä englantilaisessa Aston Villassa. Hän on pelipaikaltaan hyökkääjä, hyökkäävä keskikenttäpelaaja tai vasen laitalinkki.


title: Brett Holman

text: Holman edusti kotimaassaan Northern Spiritiä ja Parramatta Poweria, jonka jälkeen hän siirtyi alankomaalaisseura Feyenoordiin.


title: Brett Holman

text: Holman pelasi kuitenkin lainalla neljän kauden ajan Excelsiorissa, eikä näin ollen pelannut yhtään virallista ottelua Feyenoordissa. Vuonna 2006 hän teki sopimuksen NEC Nijmegenin kanssa.


title: Brett Holman

text: 7. huhtikuuta 2007 Holman teki kaksi maalia ottelussa sarjajohtaja PSV Eindhovenia vastaan. NEC Nijmegen voitti ottelun 2–1, ja Holman valittiin ottelun parhaaksi pelaajaksi. Kesällä 2008 hän liittyi Louis van Gaalin valmentamaan AZ Alkmaariin 3 miljoonan euron siirtokorvauksella.


title: Brett Holman

text: 1. marraskuuta 2008 Holman teki ensimmäisen maalinsa joukkueessa 3–3-tasapeliin päättyneessä vierasottelussa Heerenveeniä vastaan. Kauden 2008–2009 päätteeksi joukkue voitti maan pääsarjamestaruuden, mutta Holmanin tilanne ei ollut joukkueessa yhtä hyvä, sillä hän pelasi kauden aikana vain muutamia otteluita avauskokoopanossa. Siirtohuhuista huolimatta hän jäi seuraan ja sai uuden päävalmentajan alaisuudessa enemmän peliaikaa.


title: Brett Holman

text: Kaudella 2009–2010 Dick Advocaatin alaisuudessa Holman pelasi lähes tuplasti enemmän otteluita kuin edelliskaudella kaikki kilpailut mukaan lukien. Hän pääsi pelaamaan myös Mestarien liigassa ja esiintyi edukseen varsinkin lohkovaiheen viimeisellä ottelukierroksella Standard Liègeä vastaan.


title: Brett Holman

text: Holman teki ensiesiintymisensä Australian maajoukkueessa vuonna 2006 pelatussa ottelussa Bahrainia vastaan. Hänet valittiin maajoukkueen mukaan vuoden 2010 MM-kilpailuihin.


title: Brett Holman

text: 19. kesäkuuta 2010 hän teki Australian MM-turnauksen avausmaalin ottelussa Ghanaa vastaan. Hieman vajaa viikko edellisestä 24. kesäkuuta 2010 joukkueen seuraavassa ottelussa Serbiaa vastaan Holman onnistui jälleen, kun hän laukoi Australian 2–0-johtoon.


title: Preussin vapaavaltio

text: Preussin vapaavaltio () oli vuonna 1918 perustettu Preussin kuningaskunnan seuraajavaltio. Vuoden 1920 perustuslain jälkeen Preussi oli parlamentaarinen demokratia. Se oli Weimarin tasavallan suurin jäsenvaltio ja tasapainoisempi kuin valtakunta kokonaisuudessaan.


title: Preussin vapaavaltio

text: Preussia hallitsivat lähes yksinomaan Weimarin koalition puolueet (SPD, DDP ja Zentrum), ajoittain mukana oli myös DVP. Lyhyitä katkoksia lukuun ottamatta Preussin pääministerit () valittiin Paul Hirschin ja Otto Braunin sosiaalidemokraattien riveistä. Preussin hallintoa ja poliisivoimia uudistettiin tasavaltalaisin ottein etenkin sisäministerien Carl Severingin ja Albert Grzesinskin johdolla.


title: Preussin vapaavaltio

text: Niin kutsutun "Preußenschlagin" eli Preussin vallankumouksen myötä vuonna 1932 valtakunnankansleri Franz von Papenin hallintokaudella Preussi menetti itsenäisen roolinsa ja se sulautettiin osaksi valtakunnanpolitiikkaa. Kansallissosialismin kaudella vapaavaltio lakkasi käytännössä olemasta: lopullisesti sen lakkauttivat liittoutuneet miehittäjävoimat toisen maailmansodan jälkeen vuonna 1947.


title: Bernd Bransch

text: Bernd Bransch (s. 24. syyskuuta 1944 Halle) on saksalainen entinen jalkapalloilija.


title: Bernd Bransch

text: Bransch pelasi juniorina BSG Motos Halle Südissä, SC Wissenschaft Hallessa sekä SC Chemie Hallessa. Hän siirtyi lopulta Chemie Hallen edustusjoukkueeseen, jonka hän nosti DDR-Oberligaan vuonna 1965. Bransch edusti seuraa vuoteen 1973 saakka, ja tämän jälkeen hän siirtyi kaudeksi Carl Zeiss Jenaan. Seuran paidassa hän voitti FDGB-Pokalin. Seuraavalla kaudella Bransch teki jo paluun Chemie Halleen, jota hän edusti uransa loppuun asti, vuoteen 1977. Pelaajauran jälkeen hän on toiminut seuran taustajoukoissa.


title: Bernd Bransch

text: Bransch edusti maansa juniorimaajoukkueita, jonka lisäksi hän pelasi 72 ottelua Saksan demokraattisen tasavallan jalkapallomaajoukkueessa. Hän oli mukana olympiakultaa ja -pronssia voittaneissa joukkueissa vuosina 1972 ja 1976.


title: Ousmane Berthé

text: Ousmane Berthé (s. 5. helmikuuta 1987 Bamako) on malilainen jalkapalloilija. Puolustajana pelaava Berthé edustaa Etelä-Afrikan pääsarjassa Jomo Cosmosta.


title: Ousmane Berthé

text: Berthé on edustanut Malia vuodesta 2009 lähtien. Hänet valittiin ensimmäisiin arvokisoihinsa vuoden 2010 Afrikan-kisoihin. Berthé pelasi myös 2012 Afrikan-kisoissa, jossa hän saavutti pronssia.


title: Siiri Oviir

text: Siiri Oviir (s. 3. marraskuuta 1947 Tallinna) on virolainen poliitikko ja entinen Euroopan parlamentin jäsen. Oviir valittiin europarlamenttiin vuonna 2004 Viron liittyessä Euroopan unioniin. Oviir oli kansanedustajana Riigikogussa vuosina 1992–2004. Hän on toiminut myös Viron sosiaaliministerinä, ensimmäisen kerran vuonna 1995 ja myöhemmin vuosina 2002–2003. Viron itsenäistyessä Oviir toimi Savisaaren toimeenpanevan hallituksen sosiaalihuoltoministerinä 1990–1992.


title: Siiri Oviir

text: Oviir edusti Viron keskustapuoluetta huhtikuuhun 2012 asti, jolloin hän ja seitsemän muuta keskustalaista poliitikkoa ilmoitti eroavansa puolueesta. Eronneiden joukossa olivat keskustapuolueen molemmat europarlamentaarikot Oviir ja Vilja Savisaar-Toomast. Yhteisessä lausunnossaan Oviir ja muut arvostelivat keskustapuolueen johtoa ja puolueen yhteistyökyvyttömyyttä Riigikogussa.


title: Siiri Oviir

text: Oviir on koulutukseltaan juristi. Hän on suorittanut loppututkintonsa Tarton yliopiston oikeustieteellisestä tiedekunnasta vuonna 1975, jonka jälkeen hän työskenteli Viron SNT:n korkeimman oikeuden presidentin avustajana vuoteen 1990 asti. Viron itsenäistyttyä Oviir valittiin maan parlamenttiin, samalla hän toimi Tallinnan pedagogisen yliopiston dosenttina vuoteen 2003 asti.


title: The Julekalender (norjalainen televisiosarja)

text: The Julekalender on vuonna 1994 valmistunut norjalainen jouluaiheinen televisiosarja, joka parodioi lasten joulukalenteriohjelmia. Päärooleissa nähtiin Tore Johansen, Ivar Gavseth, Erling Myliys ja Arve Opsahl. Sarja perustuu tanskalaiseen "The Julekalenderiin", kuten myös myöhemmin tehty suomalainen sarja "The Joulukalenteri". Norjalainen versio esitettiin norjalaisella TV2-kanavalla, ensi kertaa jouluna 1994 ja uudelleen vuosina 1996, 2003, 2008, 2012, 2013, 2014, 2015 ja 2016. Se saavutti suuren suosion ja on saatavilla DVD-tallenteena.


title: Andrés Scotti

text: Andrés Scotti Ponce de León (s. 14. joulukuuta 1975 Montevideo, Uruguay) on uruguaylainen jalkapalloilija. Hän edustaa Nacional -seuraa ja on pelipaikaltaan puolustaja.


title: Andrés Scotti

text: Scotti aloitti ammattilaisuransa vuonna 1996 Central Españolin joukkueessa. Tämän jälkeen hän pelasi kahdessa chileläisessä seurassa ja vuonna 2000 siirtyi Meksikon 1. divisioonan joukkueeseen Puebla FC.


title: Andrés Scotti

text: Vuonna 2003 Scotti muutti Venäjään, jossa hän pelasi kolme vuotta Rubin Kazanissa. Scotti lainattiin Argentinos Juniorsiin vuonna 2007 ja tammikuussa 2010 hän siirtyi Colo-Colon joukkueeseen.


title: Andrés Scotti

text: Scotti pelasi Uruguayn maajoukkueessa Copa América 2007:ssä ja hänet valittiin myös jalkapallon MM-kisoihin 2010.


title: Juraj Valach

text: Juraj Valach (s. 1. helmikuuta 1989 Zvolen, Tšekkoslovakia) on slovakialainen jääkiekkopuolustaja, joka pelaa Tšekin Extraligan KLH Chomutovissa. Hän on peräti 202 cm pitkä ja 103 painava. Valach on kaudella 2017–2018 Extraligan pisin pelaaja BK Mladá Boleslavin Tomáš Urbanin kanssa. Hän laukoo oikealta.


title: Juraj Valach

text: Valach on HKm Zvolenin kasvatti. Hän debytoi seuran Extraliga-joukkueessa vain 16-vuotiaana kaudella 2005–2006, jolloin Valach pelasi siellä yhden runkosarjaottelun. Tri-City Americans varasi hänet 20. pelaajana . Valach siirtyi joukkueeseen kaudeksi 2006–2007, jolloin hän oli Americansin tehokkain puolustaja tehoilla 7+23=30. Syksyllä 2007 Valach osallistui San Jose Sharksin harjoitusleirille. Kaudeksi 2007–2008 hän vaihtoi WHL-joukkuettaan Vancouver Giantsiin. Valachin joukkue vaihtui kauden aikana kuitenkin edelleen kaksi kertaa, kun hän siirtyi ensin Regina Patsiin ja sittemmin Red Deer Rebelsiin.


title: Juraj Valach

text: Kaudeksi 2008–2009 Valach palasi kasvattajaseuraansa HKm Zvoleniin, jossa hänen varsinainen Extraligan tulokaskautensa toi 46 runkosarjaottelussa kaksi syöttöpistettä ja 13 playoff-ottelussa tehot 1+1=2. Valach pelasi kauden aikana miesten pelejä myös kaksi ottelua lainalla 1. hokejová liga SR:n HC 07 Detvassa. Kaudella 2009–2010 hän teki Extraligan runkosarjassa tehot 8+7=15. Valach oli Zvolenin eniten maaleja tehnyt puolustaja Ladislav Čiernyn kanssa. Hän sijoittui myös 143 minuutillaan koko liigan jäähypörssissä toiseksi edellään vain HC Banská Bystrican Lukáš Bambuch.


title: Juraj Valach

text: Valach siirtyi kaudeksi 2011–2012 kaksivuotisella sopimuksella Tšekin Extraligan HC Kometa Brnoon. Kesken kauden, joulukuussa 2011 seura lainasi hänet ja Tomáš Pospíšilin loppukaudeksi saman liigan HC Slavia Prahaan, josta puolestaan Kometan suuntaan siirtyivät Tomáš Svoboda ja Jiří Vašíček. Kaudeksi 2012–2013 Valach palasi sopimuksensa mukaisesti Kometaan. Kaudeksi 2013–2014 hän palasi kaksivuotisella sopimuksella Slaviaan. Valach jakoi 11 osumaallaan koko Extraligan puolustajien maalipörssin voiton HC Třinecin Vladimír Rothin kanssa. Kaudella 2014–2015 hän oli joukkueen tehokkain puolustaja tehoilla 6+7=13. Slavia putosi kauden päätteeksi 1. česká hokejová ligaan.


title: Juraj Valach

text: Kaudeksi 2015–2016 Valach siirtyi vuoden mittaisella sopimuksella KHL:n slovakialaisjoukkue HC Slovan Bratislavaan. Joulukuussa 2015 hän palasi kuitenkin Tšekin Extraligaan ja siirtyi loppukauden sopimuksella KLH Chomutoviin. Kesäkuussa 2016 Valach teki joukkueen kanssa vuoden mittaisen jatkosopimuksen. Kaudella 2016–2017 hän voitti Extraligan pudotuspelien puolustajien maalipörssin viidellä osumallaan. Valach valittiin kauden päätteeksi liigan parhaaksi puolustajaksi.


title: Juraj Valach

text: Valach edusti Slovakiaa Pyeongchangin olympiakisoissa 2018. Hän pelasi myös MM-kilpailuissa vuonna 2014. Yhteensä Valach on pelannut 27 A-maaottelua tehden kuusi syöttöpistettä.


title: Juraj Valach

text: Valach pelasi myös alle 20-vuotiaiden MM-kilpailuissa vuosina 2007 ja 2009, joista jälkimmäisessä turnauksessa hän toimi Slovakian varakapteenina. Valach pelasi myös alle 18-vuotiaiden MM-kilpailuissa vuonna 2006 sekä samana vuonna World U-17 Hockey Challengessa, jolloin hän jakoi tehoilla 1+3=4 Slovakian sisäisen pistepörssin voiton Martin Štepánin ja Matej Mišuran kanssa sekä sisäisen syöttöpörssin voiton Milan Grmanin kanssa.


title: Álvaro Fernández

text: Álvaro Fernández (s. 11. lokakuuta 1985 Montevideo, Uruguay) on uruguaylainen jalkapalloilija. Tällä hetkellä hän edustaa Uruguayn 1. divisioonassa pelaavaa Nacionalia. Kaudeksi 2010 hänet lainattiin Chilen 1. divisioonan joukkueeseen Universidad de Chile.


title: Álvaro Fernández

text: Fernández pelasi ensimmäisen maaottelunsa Uruguayn joukkueessa huhtikuussa 2008 Chileä vastaan. Ottelu päättyi maalittomaan tasapeliin. Hänet valittiin myös joukkueeseen MM-kisoihin 2010.


title: Gintama

text: Gintama (銀魂, "Gin Tama", ”Silver Soul”, ”Hopeasielu") on Hideaki Sorachin luoma manga-, anime- ja elokuvasarja. Gintama sijoittuu Edoon (vuosien 1600–1868 Tokioon), joka on täyttynyt sodan jälkeen Amantoiksi kutsutuista avaruusolioista. Gintamassa kerrotaan monia eri tarinoita, jotka kuvaavat sarjan hahmojen selviytymistä sodan runtelemassa Edossa ja sen läheisyydessä. Sarjan protagonistina toimii veteraanisamurai Gintoki Sakata, joka työskentelee yorozuyana (suom. ”jokapaikanhöylänä”) yhdessä samurai-oppipoika Shinpachin ja avaruusoliotyttö Kaguran kanssa tehden miltein mitä tahansa työtehtäviä ansaitakseen elantonsa samalla yrittäen selviytyä maapallon poliittisesta konfliktista, joka sarjan lopussa yltyy koko universumin väliseksi maailmojen sodaksi.


title: Gintama

text: Gintaman mangaluvut julkaistaan aluksi Weekly Shōnen Jump -lehdessä ja tämän jälkeen ne uudellenjulkaistaan taskukirjoina ympäri maailmaa.


title: Gintama

text: Gintama-animen jaksot esitetään aluksi TV Tokyon kanavalla ja tämän jälkeen ne on mahdollista katsoa Crunchyroll-suoratoistopalvelun kautta.


title: Gintama

text:
Gintama-elokuvien julkaisusta vastaa Warner Bros. Gintamasta on tulossa myös live action -elokuva, joka julkaistaan vuoden 2017 heinäkuussa.
Hideaki Sorachilla on hyvin omaperäinen tarinankerronta. Hän on selvästi saanut vaikutteita muista mangasarjoista, mutta hän ei välitä lajityyppien ja eri genrejen aiheuttamista rajoitteista, minkä ansiosta Gintama on hyvin omaperäinen sarja. Gintama tunnetaan etenkin sen alkupuolen komediasta, mutta se kuitenkin sisältää useita eri muitakin genrejä, joiden ansiosta sarjassa esiintyy runsasta vaihtelua. Esimerkiksi viattoman rauhallisen slice of life tarinan jälkeen saattaa esiintyä väkivaltainen toiminta tarina. Kaikista parhaitten Gintama tunnetaan kuitenkin komediasarjana, jossa on paljon taistelukohtauksia, sekä draamaa.


title: Gintama

text: Bigloben järjestämässä äänestyksessä Gintama valittiin maailman hauskimmaksi animesarjaksi. Se on sijoittunut kärkisijoille myös monissa muissa äänestyksissä.


title: Gintama

text: Gintama kertoo veteraanisamurai Gintoki Sakatasta, joka työskentelee "jokapaikanhöylänä" ja auttaa ihmisiä eri puolilla sodan turmelemaa Edoa. Amantot voittivat sodan ja pistivät ihmiskunnan arvot uuteen järjestykseen, jolloin Amantoille tuli suuremmat oikeudet kuin ihmisille.


title: Gintama

text: Suuri osa ihmisistä menetti työpaikkansa amantoille, jolloin amantojen kansat alkoivat rikastua, kun taas ihmiset alkoivat köyhtyä. Jopa ihmiskunnan suurin johtaja, Japanin Shogun - Tokugawa Shige Shige joutuu työskentelemään Amantojen korkea-arvoisten silmien alla noudattaen tiukkoja määräyksiä, jotka Amantojen ylimmät, Tendoshun jäsenet ovat langettaneet.


title: Gintama

text: Gintoki Sakata on kuitenkin sopeutunut näihin muutoksiin, vaikkakin hän rikkoo usein lakeja. Hän on perustanut Yorozuya Gin-Chan -nimisen yrityksen, jossa hän ottaa miltei mitä tahansa työtehtäviä vastaan. Rajoina ovat ainoastaan Gintokin moraali sekä palkkana saadun rahan arvon verrattavuus työtehtävän vaarallisuutteen.


title: Gintama

text: Gintoki aloittaa tekemällä pieniä helppoja työtehtäviä auttaen ihmisiä arkiasioissa, mutta välillä hän joutuu sekaantumaan vaarallisiin asioihin, kuten huumebisneksiin, ihmiskauppoihin, rikollisorganisaatioiden taisteluihin sekä poliittisiin konflikteihin.


title: Gintama

text: Tehdessään tehtäviä hän tapasi Shinpachi Shimura -nimisen samuraipojan, jonka isosiskon Gintoki pelasti prostituutiolta. Maksaakseen takaisin Shinpachi liittyi mukaan Gintokin yritykseen.


title: Gintama

text: Sitten he tapasivat maapallolle eksyneen avaruusolio Kagura-tytön. Kagura on hyvin voimakas yato-rodun amanto, minkä takia muuan rikollisorganisaatio hyväksikäytti hänen tuhoisia voimiaan. Gintoki pelasti hänet tämän rikollisorganisaation kynsistä.


title: Gintama

text: Koska Kaguralla ei ollut kotia eikä rahaa, hän muutti asumaan Gintokin vaatekaappiin. Sitten eräänä työpäivänä Kagura löysi kadulta hylätyn jättiläiskokoisen avaruusoliokoiran Sadaharun, jolla on tapana pureskella ihmisten päitä. Kagura toi tämän koiran Gintokin luo. Aluksi Gintoki ei pitänyt tästä, mutta lopulta Sadaharusta tuli osa perhettä.


title: Gintama

text: Muita ihmisiä jotka yöpyvät usein Gintokin luona "(ilman lupaa)" ovat muun muassa koditon mies Madao sekä stalkkerininja Sarutobi, joka on ihastunut Gintokiin.


title: Gintama

text: Gintokin kodin alemmassa kerroksessa on Snack Otose -niminen kapakka. Kapakan omistaa äkkipikainen, kovaääninen vanha nainen Otose, ja siellä työntekijöinä toimivat ex murtovaras Catherine sekä yliahkera robottisiivooja Tama.


title: Gintama

text: Sarja kertoo enimmäkseen siitä kun Gintoki tekee erilaisia tehtäviä ja tutustuu paikallisiin ihmisiin, auttaen heitä parhaansa mukaan selviytymään köyhtyvässä ja väkivaltaisessa maassa, joka on täynnä rikollisuutta. Sarjan käännekohtana toimii ajanjakso, jolloin Takasugi aloittaa viimein suunnitelmansa Edon valtion tuhoamiseksi sekä Shogunin Tokugawa Shige Shigen surmaamiseksi, jolloin sarjan luonne muuttuu melkein täysin – komedian määrä vähenee ja sarja muuttuu vakavammaksi. Pian tämän jälkeen paljastuu yhteys Gintokin, sekä Utsuron- koko universumin vaarallisimman olennon välillä, joka uhkaa kaiken elämän olemassaoloa koko maailmankaikkeudessa. Tämän yhdeyden takia Gintoki saattaa olla ainut jolla on edes pieni mahdollisuus pysäyttää Utsuro.


title: Gintama

text: Kun amantot hyökkasivat maan päälle, kahdestoista shogun sai surmansa ja Tokugawa Sada Sada astui hanen tilalleen. Tokugawa Sada Sada solmi rauhan liiton amantojen kanssa, mutta amantoille tuli paljon suuremmat oikeudet kuin ihmisille ja ihmiset tunsivat menettaneensä arvonsa. Amantot pitivät suorastaan ihmisiä pilkkanaan, kohtelivat heita alamaisinaan ja veivät heidän työpaikkansa. Näin ollen monet ihmiset, mukaan lukien samurait, alkoivat kapinoida amantoja vastaan ja vaativat Tokugawa Sada Sadaa pois vallasta. Sada Sada ei kuitenkaan tykännyt tästä, vaan loi Kansei Purge -nimisen lain, jonka mukaan kaikki kapinalliset pitää joko teloittaa tai vangita.


title: Gintama

text: Kun Gintoki Sakata oli vasta muutaman vuoden ikäinen, mestari Yoshida Shouyou löysi Gintokin kuolleiden ruumiiden keskelta. Yoshida Shouyou päätti ottaa Gintokin oppipojakseen kouluunsa, jossa oli paljon muitakin Gintokin tapaisia orpoja lapsia. Mestari Yoshida opetti Gintokin taistelemaan ja opetti hänelle myos paljon elämänoppeja. Tokugawa Sada Sada pelkäsi, että Yoshida Shouyou saattaisi opettaa lapset kapinoimaan hänta ja hänen valtaansa vastaan, joten han lähetti parhaimman soturinsa, Oboro Yatagarasun vangitsemaan Yoshidan. Oboron armeija repi Gintokin väkisin pois Yoshidan käsistä ja poltti Yoshidan koulun tuhkaksi. Useita vuosia myöhemmin Gintoki alkoi yhdessä Katsuran, Takasugin ja Sakamoton armeijoiden kanssa sotia amantoja vastaan, viimeisinä samuraina. Gintoki tappoi tuhansia amantoja, jolloin hän sai liikanimen White Yaksha (valkoinen demoni). Hänestä tuli yksi amantojen pahimmista vihollisista. Gintoki oli kuin yhden miehen armeija. Hänen oli alun perin tarkoitus pelastaa kaapattu mestarinsa amantojen kynsistä, mutta lopulta mestari Yoshida sai surmansa. Tähän sotaan sekä Gintokin menneisyyteen liittyy paljon salaisuuksia, joita Gintoki ei paljasta niihin liittyvien traumojen vuoksi. Esimerkkinä tästä on hänen mestarinsa kuolema, joka on jättänyt jäljen Gintokin mielenterveyteen.


title: Gintama

text: Muutaman vuoden kuluttua, kun sota oli jo loppunut, Gintokista oli tullut köyhä ja koditon. Eräänä talvisena päivänä hän lepäsi hautausmaalla Terada Tatsugoroun haudalla. Teradan leski, entinen aviovaimo, Otose käveli hänen haudalleen tuoden samalla mukanaan kynttilöitä ja manju-leivoksia. Terada oli aikoinaan kuollut taistellessaan amantoja vastaan yrittäessään puolustaa Kabukia, Edon kaupunginosaa. Otose rukoili ja uhrasi manjut haudan juureen. Tällöin Gintoki pyysi haudan takaa Otosea antamaan manju-leivokset hänelle. Otose vastasi, etta hänen aviomiehensä kiroaisi hänet tuonpuoleisesta. Tällöin Gintoki sanoi: ”Kuolleet eivät puhu, eivätkä ainakaan syö manju-leivoksia”. Näin ollen Otose päätti luovuttaa manjut Gintokille. Gintoki söi manjut ja teki lupauksen. Hän jatkaisi sitä tehtävää, joka Teradalta jäi kesken. Gintoki suojelisi Kabukin väkeä hänen puolestaan. Tämän lupauksen avulla Gintoki sai aloitettua uuden elämän ja paettua kokemansa sodan kauhuja. Sarjan juoni sijoittuu pääsääntöisesti tämän lupauksen ympärille.


title: Gintama

text: Kaikissa planeetoissa joissa on elämää, on uusiutuvaa "altanaksi" kutsuttua energiaa, jota keräämällä Tendoshusta tuli muinoin maailmankaikkeuden voimakkain yhteisö. Tätä altanaksi kutsuttua energiaa voi käyttää monenlaisiin tarkoituksiin, kuten käyttämään sitä polttoaineena, käyttämällä sitä erittäin terveellisenä ravintona, sekä valmistamaan siitä massatuho aseita. Maapallo on kuitenkin poikkeusellinen: Maapallo planeetalla on isommat altana pitoisuudet kuin missään muussa planeetassa. Tämän lisäksi Maapallon altana on hyvin erilaista muihin planeettoihin verrattuna. Maapallo on ainut planeetta jonka altanassa on todettu esiintyvän "itseään korjaavia ominaisuuksia", toisin sanoen Maapallon altana ei hajoa koskaan, vaan se korjaa itsensä takaisin alkuperäiseen muotoonsa. Tämän avulla Maapallon altanalla on mahdollista tehdä ihmeparannuksia. Sillä on mahdollista parantaa miltein mitä tahansa fyysisiä vammoja, sekä sairauksia.


title: Gintama

text: Tämän takia Maapallo on Tendoshulle kaikista tärkein planeetta ja sielä sijaitsee myös Tendoshun päätukikohta. Edo/Tokio on Maapallon pääkaupunki, ja Japani on Maapallon "päävaltio" koska sielä sijaitsee Maapallon altanaa mekaanisin keinoin keräävä torni, eli eräänlainen altana kaivos.


title: Gintama

text: Yli 500 vuotta ennen sarjan tarinan alkua maapallolle syntyi altana nesteestä poika, jonka kehon kaikki solut koostuivat täysin altanasta. Syystä tai toisesta tämä poika murhattiin hyvin nuoressa iässä. Hän kuitenkin pian palasi kuoleista, koska altana palasi alkuperäiseen muotoonsa. Muut ihmiset pelästyivät tästä ja alkoivat pelätä tätä poikaa. Hänet murhattiin uudelleen lukuisia kertoja, häntä kidutettin yhä uudelleen ja uudelleen, mutta kaikki häneen kohdistuneet vammat parantuivat. Edes pojan aivojen tuhoaminen ei tappanut tätä, vaan altana palautti jopa hänen aivonsa takaisin alkuperäiseen muotoonsa. Tämä poika kuitenkin tunsi kaiken kivun, sekä kärsimyksen jota hänelle tehtiin. Koska hän kuoli ja eli aina uudelleen ja uudelleen hänen päähänsä alkoi muodostua eri hahmoja, sekä persoonia, koska ainut tapa hänelle lievittää kohtaamansa kärsimystä oli muuttua toiseksi henkilöksi ja yrittää elää jonain toisena henkilönä jokaisen kuoleman jälkeen. Kun hän alkoi kasvamaan aikuiseksi, hänet lukittiin tyrmään. Ahtaassa vankilassa äärimmäisen pitkään ollessaan hän alkoi vaihtamaan persoonaansa, sekä olemustaan entistä useammin koska se oli ainut tapa lievittää vankeuden tuomaa tyhjyyttä. Lopulta hän oli elänyt tässä tyrmässä niin kauan kunnes tyrmän ovi oli ruostunut ja hajosi rikki. Hänen tuolloinen persoonansa kävi kateeksi ihmisiä joilla oli parempi elämä. Hän halusi olla niin kuin muut ihmiset, jotka hänelle kärsimystä aiheuttivat, joten paetessaan viimein tyrmästään hän alkoi silmittömästi murhata ihmisiä armotta. Hänet vangittiin jälleen, mutta tällä kertaa salamurhaaja yhteisö Narakun toimin. Narakun tällöiset johtajat hoksasivat kuolemattoman soturin tuovan heille valtaa, joten he alkoivat käyttää tätä kuolematonta olentoa heidän voimakkaimpana soturinaan. Hänestä tuli noutajan, eli itse kuoleman esikuva ja Naraku antoi hänelle variksen maskin symbolisoimaan tätä. Häntä nimitettiin tällöin nimityksellä "demoni". Naraku kuitenkin aikojen saatossa piti tämän olennon olemassaolon vaisusti piilossa, eikä hän siten päätynyt ulkopuolisten ihmisten tietoisuuteen.


title: Gintama

text: Useiden generaatioiden ajan tämä kuolematon ihmisolento taisteli Narakun puolesta ja massamurhaten ihmisiä samalla kun useita eri vaihtuvia persoonia eli hänen sisällään. Eräänä päivänä kaikki kuitenkin muuttui. Naraku oli hyökännyt muuan pienen pojan kylään teloittaen kaikki sen asukkaat. Tämä pieni poika raahattiin kylän keskelle, hänet teloitettiin ja hänet jätettiin yksin kuolemaan verenvuotoon. Narakun kuolematon soturi käveli tuhotun kylän keskellä tarkoituksenaan varmistaa kaikkien olevan kuolleita, mutta kun hän näki tämän pojan vuotamassa kuiviin hän alkoi tuntea sääliä. Hän tiesin miltä hidas kuolema tuntuu, joten hänen sisällään heräsin täysin uusi persoona, joka halusi auttaa tätä pientä lasta. Hän polvistui tämän pojan vierelle, otti miekkansa esille ja leikkasi oman kätensä valtimon auki. Altanan ansiosta hänen vertansa pumppasi hänen kehossaan loputtomasti joten hän pystyi vuodattamaan pojan sisälle erittäin ison määrän verta. Koska tämän olennon veri myös koostui täysin altanasta, altana jäi ikuisesti elämään tämänkin pojan kehossa. Toisin sanoen hän omalla altana energiallaan pidensi tämän pienen pojan elinikää. Hän ei tehnyt tästä pojasta kuitenkaan kuolematonta. Se olisi mahdotonta, koska vaikka altanaa pystyykin siirtämään, pojan keho ei luonnostaan olisi kuolematon, vaan hän eläisi pidempään verensä takia, mutta kuolisi jossain kohtaa elinvaurioihin, hänen kehonsa mädäntyessä. Hän otti tämän pienen pojan rinnalleen ja hänestä tuli tämän kuolemattoman ihmisolennon oppilas. Hänen sisälleen oli kehittynyt uusi persoona, joka oli hänen kaikista persoonistaan kenties kuuluisin: Mestari Yoshida Shouyou. Yoshida oli täysin erilainen kun mikään muu tämän olennon edellisistä persoonista. Yoshida Shouyou oli pyhä ihmis ja eläinrakas elämänopettaja joka halusi ylläpitää ja auttaa elämää hänen kuolemattomuudellaan. Hän piti huolen niin ihmisistä, eläimistä, kuin luonnostakin päämääränä tehdä olentojen elämästä onnellisempaa, sekä vähentää kärsimystä kaikkialla. Hän nimesi pienen oppilaansa Oboroksi, koska tällä pojalla oli hyvin tummat silmän aluset. Se oli alunperin Oboron ajatatus että Yoshida Shouyou alkaisi opettaa muitakin lapsia. Yoshida Shouyou ja Oboro päättivät paeta Narakun kynsistä. Naraku järjestö sai heidät kuitenkin kiinni. Koska Orobo ei tiennyt Yoshida Shouyoun todellisesta voimakkuudesta, sekä kuolemattomuudesta, Orobo uhrasi henkensä päästääkseen Yoshida Shouyoun pakenemaan. Tämä ei kuulunut Yoshida Shouyoun suunnitelmiin, hän olisi voinut pelastaa Oboron jos olisi ehtinyt väliin ajoissa mutta nyt Oboro vaikutti olevan kuollut murskautuessaan ison kivikasan alle taistellesaan Narakua vastaan. Yoshida Shouyou luuli oppilaansa kuolleen ja pakeni suruissaan. Altanan voima oli kuitenkin voimakkaampi kuin Yoshida Shouyou luuli ja Orobo parani vammoistaan jotenkuten. Orobo palasi Narakujärjestöön ja valehteli jotta Yoshida Shouyou pääsisi vapaaksi. Yoshida Shouyou aloitti uuden elämän vapaana miehenä. Hän perusti koulun jonne hän etsi orpoja lapsia oppilaiksi ja opetti näille monenlaisia elämänoppeja. Hän opetti heidät myös taistelemaan, mutta piti huolen siitä etteivät oppilaat käyttäisi hänen opettamiaan taistelutaitojaan vääriin tarkoituksiin. Kaikista kuuluisimman oppilaansa, Gintoki Sakatan Yoshida Shouyou löysi kuolleiden ruumiiden keskeltä. Gintoki Sakata oli hyvin pieni yksinäinen selviytyjä joka juuri ja juuri pystyi edes pitämään miekkaa kädessä, mutta siitä huolimatta hänen oli pakko taistella selviytyäkseen. Yoshida Shouyou oli ensimmäinen ihminen joka antoi Gintokille hellyyttä ja turvaa. Yoshida Shouyou otti Gintokin asumaan omaan kouluunsa. Gintoki Sakatasta tuli Yoshida Shouyoun lempioppilas, vaikkakin Yoshida Shouyou käsitteli kaikkia oppilaitaan tasa-arvoisesti. Muita Yoshida Shouyoun oppilaita olivat esimerkiksi genraaliksi kasvatettu, mutta vanhempansa ja sukulaisensa menettänyt Katsura Kotaro, sekä Takasugi Shinsuke, joka ei ollut orpo ja tuli alunperin vastakkain asettuvalta dojolta, mutta päätti lopulta asuttautua Yoshida Shouyoun huostaan oman perheensä vastustuksesta huolimatta.


title: Gintama

text: Oboro oli kasvanut jo murrosikään, kun päätti viimein käydä tapaamassa Yoshida Shouyouta pitkästä aikaa. Hän löysi Yoshida Shouyoun koulun ja yritti tervehtiä vastaan kävelevää Yoshida Shouyouta, mutta Yoshida Shouyou käveli hänen ohitse eikä vaikuttanut tunnistavan Oboroa. Oboroon tuli kateeksi muille Yoshida Shouyoun oppilaille. Oboro oli uhrannut koko henkensä Yoshida Shouyoun vuoksi, oli kärsinyt hirveän määrän kärsimystä melkein kuolessaan ja oli palvellut Narakussa vuosia vain pitääkseen heidät loitollaan Yoshida Shouyousta mutta nyt Yoshida Shouyou ei edes tunnistanut Oboroa. Yoshida Shouyou palasi takaisin Narakuun vihaisena ja ilmiantoi Yoshida Shouyoun samalla antaen Yoshida Shouyoulle vankeusmääräyksen Narakun pettämisestä. Narakun jäsenet polttivat Yoshida Shouyoun koulun ja repivät vielä alle 12 - vuotiaan Gintokin väkisin Yoshida Shouyoun sylistä. Yoshida Shouyou antoi paniikissa ja shokissa ollelle Gintokille lupauksen pikkurilli eleellä: "Suojele kaikkia puolestani." - Samalla kun Narakun jäsenet raahasivat Yoshida Shouyoun pois, vankeuteen.


title: Gintama

text: Amantot hyökkäsivät maanpäälle ja he liittoutuivat Japanin valtion päämiesten, sekä Naraku järjestön kanssa. Valtaosa ihmisistä eivät kuitenkaan tykänneet tästä koska amantoille tuli paljon isommat oikeudet kuin ihmisille ja amantot veivät heidän työpaikkansa. Täten alkoi suuri sota maapallon kapinaalisten, sekä tendoshun välillä. Gintoki, Katsura, sekä Takasugi osallistuivat tähän sotaan tarkoituksenaan etsiä, sekä vapauttaa mestarinsa Narakun kynsistä. Kun Gintoki ja Takasugi eräässä vaiheessa jäivät alakynteen taistelemaan kaksisteen isoa amantolaumaa vastaan Gintoki teki Takasugille lupauksen: Että hän pelastaisi Yoshida Shouyoun, vaikka Takasugin kuoleen ruumiin yli.


title: Gintama

text: Takasugi ja Katsura lopulta löysivät Yoshida Shouyoun, mutta vastarinta oli liian voimakas. Yhteistyössä Tendoshun kanssa, Naraku sai Katsuran, sekä Takasugin kiinni panttivangeiksi. Yoshida Shouyou talutettiin jyrkänteelle, Katsura ja Takasugi sidottiin ja pakoitettiin makaamaan Yoshida Shouyoun takana. Oboro oli paikanpäällä. Oboron mielestä pelkkä kuolema ei olisi ollut tarpeeksi rangaistukseksi, joten Oboro ehdotti Yoshida Shouyoun oppilaille, sekä Yoshidalle henkistä kidutusta, joka sattuisi jopa enemmän kuin kuolema. Gintoki oli vielä vapaana ja hänelle annettiin 3 vaihtoehtoa:


title: Gintama

text: Ensimmäinen Gintokille annettu vaihtoehto olisi omatoimisesti mestata ystävänsä Katsura, ja Takasugi samalla kun Yoshida Shouyoun pakotettaisiin katsomaan tämä teloitus vierestä.


title: Gintama

text: Tällöin Gintoki ja Yoshida Shouyoun jätettäisiin henkiin, mutta Gintoki menettäisi ystävänsä, ja rikkoisi lupauksensa jonka teki Yoshida Shouyoulle, kun Gintoki revittiin pois hänen sylistään.


title: Gintama

text: Tosin tällöin he onnistuisivat sodassa heidän päämäärässään, joka oli vapauttaa Yoshida Shouyou.


title: Gintama

text: Toinen Gintokille annettu vaihtoehto olisi omatoimisesti mestata mestarinsa, isäpuolensa Yoshida Shouyou samalla kun hänen oppilaansa Katsura ja Takasugi pakotettaisiin katsomaan tämä teloitus läheltä. Tällöin Gintoki ja hänen ystävänsä jäisivät henkiin, mutta Gintokin koko elämän tärkein henkilö kuolisi. Tämän lisäksi heidän koko syy sotaan osallistumiselle, sekä kaikelle verenvuodatukselle olisi ollut turhaa. Tämän saatosta Gintoki joutuisi myös rikkomaan Takasugille antamansa lupauksen.


title: Gintama

text: Gintokilla olisi myös vaihtoehtona vastustaa näitä molempia vaihtoehtoja taistelemalla samaan aikaan Narakua, Oboroa, sekä Tendoshua vastaan. Jos hän voittaisi, hän saisi pelastettua kaikki elämänsä tärkeät henkilöt, saisi pidettyä kaikki lupauksensa, sekä onnistuisivat sodassa heidän päämäärässään, joka oli vapauttaa Yoshida Shouyou. Tässä vaihtoehdossa olisi kuitenkin äärimmäisen suuri riski. Jos Gintoki itse kuolisi, niin kaikki muutkin teloitettaisiin.


title: Gintama

text: Gintoki teki valinnan. Hän käveli jyrkänteelle mestarinsa taakse, samalla kun Takasugi huusi Gintokille vaatien Gintokia valitsemaan toisin. Gintoki ei kuitenkaan kuunnellut. Yoshida Shouyou vilkaisi Gintoki Sakataa viimeisen kerran ja lausui viimeiset sanansa: "Kiitos." Nähdessään tämän Gintoki alkoi hiljalleen itkeä samalla irroittaen Yoshida Shouyoun pään irti. Takasugi karjui ja rimpuili lopulta päästessään irti. Takasugi juoksi Gintokia päin kiroessaan Gintokin nimen. Viimeinen asia jonka Takasugi näki vasemmalla silmällään oli Gintokin kyyneleet valumassa maahan Yoshida Shouyoun pään juurelle. Oboro vastasi tähän penetroimalla Takasugin vasemman silmän läpi kunai veitsellä jolloin Takasugi menetti vasemman silmänsä kokonaan.


title: Gintama

text: Tästä johtuu Takasugin viha Gintokia kohtaan. Hän olisi ollut valmis uhrautumaan mestarinsa puolesta. Yoshida Shouyoun oppilaat hajaantuivat. Gintoki jäi elämään yrittäen soveltautua yhteiskunnan elämään. Katsura jäi vaatimaan muutosta, yrittäen saada Shogunia pois vallasta. Takasugi jäi vihaamaan Japanin valtiota yli kaiken päämääränään tuhota Shogun, Shogunin liittolaiset, Narakujärjestö, sekä Tendoshu hinnalla millä hyvänsä.


title: Gintama

text: Yoshida Shouyoun oppilaat eivät tienneet hänen kehonsa olevan kuolematon. Yoshida Shouyoun ruumis heitettiin palamaan liekkeihin, mutta hänen kehonsa nousi kuolleista ja hänen koko päänsä kasvoi takaisin. Tosin Yoshida Shouyou hänen sisällään oli kuollut. Yoshida Shouyoun sisälle oli vaihtunut toinen persoona, joka on tämän kuolemattoman kehon viimeinen olemus: Utsuro. Utsuro on kuin päinvastainen versio Yoshida Shouyousta. Utsuro vihaa elämää yli kaiken ja hän ei tunne juurikaan mitään arvoa elämää kohtaan. Ainut asia jota hän haluaa on ainut asia jota hänellä ei ole, eli kuolema. Kuolema on myös ainut asia jota Utsuro arvostaa, koska kuolema on ainut tapa päästä lopullisesti eroon kärsimyksestä, jota hän on joutunut kokemaan yli 500 vuotta. Kauhistuessaan Utsuron kuolemattomuudesta Tendoshun järjestö vangitsee Utsuron ja alkaa tehdä tällä tieteellisiä kokeita. Utsuro lupaa luovuttaa elämää pidentävää verta vapaaehtoisesti Tendoshun jäsenille, mikäli nämä yrittäisivät etsiä keinoa tappaa hänet ja ottaisivat Utsuron mukaan Tendoshun järjestöön. Utsuro ei kuitenkaan kerro Tendoshun jäsenille ettei hänen verensä oikeasti tee muista olennoista kuolemattomia, vaan hän odottaa niin kauan kunnes Tendoshun jäsenten kehot alkavat mädäntyä, jolloin he alkavat hitaasti kitua kuoliaaksi, jolloin Utsuro saa syrjäytettyä suurimman osan Tendoshusta tieltään. Seuraavaksi Utsuro kaappaa väkivalloin Harusame rikollisyhteisön laivueen omaan käyttöönsä ja lähettää niiden miehistöt matkalle kaikkiin planeettoihin joilla esiintyy elämää räjäyttäen nämä planeetat hyväksikäyttäen niiden altana energiavarastoja. Tämä kaikki on osana hänen todellisia suunnitelmiaan: Ainut tapa Utsurolle kuolla olisi tuhota Maapallo, sekä Maapallon altana energiavarastot, mutta se olisi mahdotonta koska Tendoshun jäsenet suojelisivat Maapalloa kaikin voimin. Utsuro on kuitenkin keksinyt tähän keinon. Räjäyttäessään kaikki elolliset planeetat niiden omilla altana energioilla, vain ja ainoastaan planeettojen ulkopuolella sijaitsevat avaruusalukset olisivat turvassa. Näiden laivueiden miehistöt joutuisivat kokemaan omien kotiplaneettojensa täyden tuhon ja kuoleman. Tämän johdosta laivueiden luottamus Tendoshuun särkyisi täysin ja he alkaisivat matkustaa Maapalloa kohti kahdesta syystä: 1. koska se olisi viimeinen planeetta jossa voisi elää 2. Jotta he voisivat kostaa Tendoshulle kotiplaneettansa tuhoamisen. Tällä tavalla Utsuro aiheuttaisi sodan koko maailmankaikkeuden kesken ja sen koko sodan keskipisteenä olisi Maapallo. Sota olisi niin suuri että Maapallo tuhoutuisi siitä täysin.


title: Gintama

text:
Sarjan lopussa Gintoki kohtaa lukuisien taistelujen jälkeen Utsuron viimein ja oppii kaiken mitä on oikeasti tapahtunut. Sarjan viimeinen tarina keskittyy tämän universaalin sodan ympärille samalla kun Gintoki joutuu kohtaamaan uudelleen syntyneen mestarinsa, ja estämään tätä tuhoamasta Maapalloa.
Hideaki Sorachi alkoi piirtämään Gintama-mangaa vuonna 2003 ja sitä julkaistiin Weekly Shōnen Jump lehdessä. Siitä ollaan myös julkaistu paljon erillisiä painoksia. Mangasta tuli pian hyvin suosittu, ja vuonna 2009 näitä erillisiä Gintama-manga painoksia oltiin myyty yhteensä jo yli 29 miljoonaa kappaletta. Mangaa on ilmestynyt tällä hetkellä yli 54 painosta. Mangassa luvut (eli tarinat) on nimetty opetuksiksi (eng. lesson), ja niitä on ilmestynyt yli 500.


title: Gintama

text: Animea on ilmestynyt vuodesta 2005 lähtien ja sitä on julkaistu yli 300 virallista jaksoa, jotka kestävät yleensä noin 25 minuuttia. Animesta on olemassa myös neljä "ova-jaksoa." Vuodesta 2008 lähtien animea on voinut katsoa ilmaiseksi Crunchyroll-sivustolla.


title: Gintama

text: Ensimmäinen elokuva ilmestyi vuonna 2010. Elokuvassa Murata Tetsuko -niminen aseseppä soittaa hätäpuhelun Yorozuya-perheelle, koska kirottu Benizakura-niminen demonimiekka on varastettu. Gintoki Sakata ottaa tehtävän vastaan ja alkaa etsiä johtolankoja. Yllättäen hän löytää Benizakura-miekan arkkivihollisensa Okada Nizoun kädestä. Okada Nizou väittää Gintokille, että Katsura Kotarou on kuollut ja että hän ei itse olisi pystynyt kukistamaan häntä, mutta Benizakura-miekan demoniset voimat toivat lopulta voiton hänelle. Gintokin ja Okadan välille syntyy kaksintaistelu, samalla kun Kagura, Shinpachi ja Elizabeth etsivät todisteita siitä mitä oikeasti tapahtui ja mitä voimia salaperäinen Benizakura-miekka sisältää. Pian he tajuavat, että kyseessä on Takasugi Shinsuken laatima suunnitelma ja että Yorozuya-perhe oli jo aikoja sitten astunut Takasugin suunnittelemaan ansaan.


title: Gintama

text: Tämän elokuvan käsikirjoitti mangan tekijä Hideaki Sorachi. Toisin kuin edellisessä elokuvassa, tämän elokuvan juoni on uusi, eikä se perustu mihinkään mangassa tai animessa nähtyihin tarinoihin. Elokuva julkaistiin 6. heinäkuuta 2013 ja sen julkaisi Warner Bros studio. Avausviikolla elokuvasta tuli viikon neljänneksi katsotuin elokuva Japanin elokuvateatterissa ja se myi viikon aikana n. 281 859 900 jeniä. Elokuvaa on kehuttu niin fanien kuin kriitikoidenkin keskuudessa. Elokuvassa Gintoki aikamatkustaa vahingossa tulevaisuuteen, jossa hän on kuollut.


title: Gintama

text: Gintamasta on myyty runsaasti oheistuotteita, muun muassa figuureja, vaatteita, julisteita ja jopa ruokaa/karkkia Gintaman sponsoroimana. Sarjasta on tehty myös lukuisia videopelejä eri konsoleille ja sarjan hahmoja esiintyy monissa videopeleissä.


title: Gintama

text: Muun muassa, Gintaman Sakura Matsuri -konserteissa on esiintyyt monia kuuluisia yhtyeitä, kuten Spyair, Does, Piko, Serial TV Drama ja monia muita yhtyeitä. Live-tapahtumissa nähdään usein myös sarjan hahmojen ääninäyttelijät tekemässä live-äänityksiä yleisön edessä.


title: Sebastián Fernández

text: Sebastián Bruno Fernández Miglierina (s. 23. toukokuuta 1985 Montevideo, Uruguay) on uruguaylainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan hyökkääjä.


title: Sebastián Fernández

text: Fernández aloitti ammattilaisuransa vuonna 2004 Miramar Misionesissa. Vuonna 2007 hän siirtyi Defensor Sporting Clubiin, joka menestyi hyvin vuosina 2007 ja 2008, jolloin hän siirtyi Banfieldiin. Joulukuussa 2009 Fernández juhli joukkueensa historian ensimmäistä Argentiinan sarjan mestaruutta.


title: Sebastián Fernández

text: Fernández teki maajoukkuedebyyttinsä Uruguayn maajoukkueessa toukokuussa 2006 ystävyysottelussa Romaniaa vastaan. Toukokuussa 2010 hänet kutsuttiin jalkapallon MM-kisoihin.


title: Martín Silva

text: Martín Andrés Silva (s. 25. maaliskuuta 1983 Montevideo, Uruguay) on uruguaylainen jalkapalloilija. Tällä hetkellä hän edustaa Uruguayn 1. divisioonassa pelaavaa Defensor Sporting Clubia ja on pelipaikaltaan maalivahti.


title: Martín Silva

text: Silva teki maajoukkuedebyyttinsä Uruguayn maajoukkueessa elokuussa 2009 ystävyysottelussa Algeriaa vastaan. Hänet valittiin myös jalkapallon MM-kisoihin 2010. Martín Silva pelasi uransa toisen maaottelun lähes neljä vuotta maajoukkuedebyyttinsä jälkeen, vuoden 2013 Maanosaliittojen cupin ottelussa Tahitia vastaan.


title: Weimarin koalitio

text: Weimarin koalitio () on kokonaisvaltainen nimitys Saksan sosiaalidemokraattisen puolueen, katolisen Zentrum-puolueen ja vasemmistoliberaalin Deutsche Demokratische Partein muodostamalle koalitiolle, joka oli edustettuna Weimarin tasavallan hallituksissa valtakunnan ja osavaltioiden tasolla. Koko valtakunnan tasolla koalitio hallitsi vuosina 1919–1920 ja 1921, Preussin vapaavaltiossa vuosina 1919–1921 ja 1925–1932 sekä Badenissa vuosina 1919–1931.


title: Deutsche Demokratische Partei

text: Deutsche Demokratische Partei (lyh. DDP, ) oli vasemmistoliberaali puolue Weimarin tasavallassa. Puolue oli mukana lähes kaikissa valtakunnanhallituksissa vuoteen 1932 saakka. Se muodostettiin vuonna 1918 vasemmistoliberaalista puolueesta Fortschrittliche Volkspartei (FVP). Ennen vuoden 1930 valtiopäivävaaleja DDP liittoutui Volksnationale Reichsvereinungin kanssa, joka kuului konservatiivis-antisemiittiseen Jungdeutscher Ordeniin. Uuden puolueen nimeksi tuli Deutsche Staatspartei (DStP). DStP lakkautettiin kansallissosialistien noustua valtaan vuonna 1933.


title: Keskustapuolue (Saksa)

text:
Saksan keskustapuolue (saks. "Deutsche Zentrumspartei") on saksalainen poliittinen puolue. Puolue tunnetaan historiankirjoituksessa myös nimellä Katolinen keskustapuolue.
Puolue perustettiin vuonna 1870 ja se oli vuoteen 1933 saakka katolilaisen Saksan edustajana yksi Saksan keisarikunnan ja Weimarin tasavallan tärkeimmistä puolueista.


title: Keskustapuolue (Saksa)

text:
Puolue oli yksi NSDAPin kiivaimmista vastustajista. Puolue menetti katolisen kirkon tuen Pyhän istuimen ja Saksan vuonna 1933 solmiman valtakunnankonkordaatin seurauksena.
Toisen maailmansodan jälkeen Zentrum menetti äänestäjiään ja jäseniään kristillisdemokraattiselle CDU:lle ja kuihtui pienpuolueeksi. Nykyinen Zentrum kantaa lisänimeä "Älteste Partei Deutschlands – gegründet 1870" ().


title: Wilhelm Rosenlew

text: Fredrik Wilhelm Rosenlew (22. joulukuuta 1831 Pori – 29. huhtikuuta 1892 matkalla Hämeessä) oli suomalainen teollisuusmies ja kauppaneuvos. Hänet tunnetaan teollisuusyritys W. Rosenlew & Co. perustajana.


title: Wilhelm Rosenlew

text: Wilhelm Rosenlew syntyi aateliseen Rosenlewin sukuun. Hänen isänsä oli porilainen kauppias Carl Fredrik Rosenlew (1797–1852). Teollisuusyrityksen W. Rosenlew & Co. hän perusti yhdessä J. G. Holmbergin kanssa vuonna 1853. Myöhemmin Rosenlewin veli Carl Rosenlew (1833–1899) tuli mukaan yritykseen ja Holmberg jättäytyi sen ulkopuolelle. Rosenlew kasvoi nopeasti yhdeksi Suomen merkittävimmistä teollisuusyrityksistä etenkin sahateollisuuden siivittämänä. Teollisuusuransa ohella Rosenlew toimi Suomen Yhdyspankin Porin-konttorin johtajana vuodesta 1866 vuoteen 1874. Suomen Pankin tilintarkastajana hän työskenteli vuosina 1885–1891. Vuonna 1891 hänet nimitettiin pankkivaltuusmieheksi.


title: Wilhelm Rosenlew

text: Liike-elämän lisäksi Wilhelm Rosenlew kunnostautui Porin kunnallispolitiikassa. Hän istui Porin kaupunginvaltuustossa 17 vuotta toimien joitakin jaksoja kaupunginvaltuuston puheenjohtajana. Rosenlew oli vaikuttamassa siihen, että Poriin perustettiin ruotsinkielinen yhteiskoulu Björneborgs svenska samskola. Hän myös tuki ruotsinkielisiä sanomalehtiä, kuten Björneborgs Tidningiä, joka oli jonkin aikaa Rosenlew-yrityksen omistuksessa.


title: Kincsem

text: Kincsem (17. maaliskuuta 1874 – 17. maaliskuuta 1887) oli unkarilainen englannintäysiverinen tamma, joka osallistui kaikkiaan 54 laukkakilpailuun voittaen joka ainoan. Ennätys säilyi 1980-luvulle asti.


title: Kincsem

text: Kincsemin isä oli brittiläisperäinen ori "Cambuscan", jonka ansioihin lukeutui maineikkaan July Stakes -kilpailun voitto. Unkarin ratsastusseura oli ostanut 12-vuotiaan Cambuscanin 5 500 guinean hinnalla Unkarin kansalliseen hevossiittolaan Kisbériin, jossa se astui kaikkiaan kahdeksan vuotta. Emä taas oli "Water Nymph", jonka isän Cotswoldin ratsastusseura oli niin ikään tuottanut Britanniasta. Cotswold oli mitäänsanomaton kilpahevonen, jolla oli tilillään toinen sija Royal Hunt Cupissa ja joitain voittoja vähäpätöisissä kilpailuissa.


title: Kincsem

text: Kincsem polveutui kahta kautta "Slane"en, erääseen Britannian parhaista siitosorista: se oli sen isänemänisä ja emänemänemänisä.


title: Kincsem

text: Kincsemin omistaja oli alle 30-vuotias Ernő Blaskovich, jolle englannintäysveristen jalostuksesta oli kehkeytynyt intohimo. Hän piti varsojaan Tápiószentmártonissa sijainneessa siittolassa vuoden vanhoiksi asti, kunnes myi ne eteenpäin. Vuonna 1875 Blaskovichilla oli hallussaan seitsemän varsaa, joista hän onnistui myymään viisi paroni Alex Orczylle. Orczy ei huolinut Kincsemiä ja erästä orivarsaa, joita hän piti keskinkertaisina. Kincsem oli pieni, laiha ja likaisen ruosteisenvärinen tammavarsa, jolla oli tapana makailla laitumella. Nimen "Kincsem" ("Aarteeni") sen arvellaan saaneen joko säälistä tai pilan päiten.


title: Kincsem

text: Erään tarinan mukaan Kincsem varastettiin sen ollessa vuoden ikäinen. Kun varkauteen syyllistyneet mustalaiset saatiin kiinni, heidän johtajaltaan kysyttiin, miksi he olivat valinneet kaikkien hevosten joukosta juuri Kincsemin, joka oli vaatimattoman näköinen, maksanrautias tammavarsa. Hän oli vastannut että ulkonäöstään huolimatta Kincsem oli joukon paras hevonen, ja että siitä tulisi vielä suuri voittaja.


title: Kincsem

text: Blaskovich päätti alkaa kilpailla Kincsemillä itse. Hän lähetti hevosen koulutettavaksi englantilaissyntyiselle, sittemmin Unkariin asettuneelle Robert Hespille, joka tunnettiin värikkäänä persoonana. Hesp oli vaativa kouluttaja, joka juoksutti hevosia paljon. Kincsem yllätti kouluttajansa; kun laiska hevonen lähti liikkeelle, se kiisi ennennäkemätöntä vauhtia. Kun tamma oli kahden vuoden ikäinen, sitä päätettiin kokeilla kilparadalla Saksassa.


title: Kincsem

text: Kincsemin kilpaura alkoi Berliinissä 21. kesäkuuta 1876. Tuntematon ja ruma tamma aiheutti järkytyksen yleisön keskuudessa; se voitti ennakkosuosikin kymmenellä hevosenmitalla. Aluksi tämä kuitattiin yksittäistapauksena, mutta kun murskaava menestys jatkui Hannoverissa, Hampurissa ja Bad Domeranissa, tiedotusvälineet kiinnostuivat väsymättömästä tammasta, ja sen maine alkoi kiiriä.


title: Kincsem

text: Paroni Oppenheim, tunnettu hevosmies, haastoi Kincsemin kilpailuun Frankfurt am Mainissa. Hän oli hiljakkoin saavuttanut hevosellaan "Regimentstocher"illa kolme voittoa Englannissa kilpaillessaan. Kincsem voitti kilpailun kymmenellä hevosenmitalla.


title: Kincsem

text: Elokuussa Baden-Badenissa Kincsem voitti kilpailun saapuen maaliin 200 metriä muita edellä. Tämän jälkeen Kincsem esiintyi ensimmäistä kertaa kotikentällään Unkarissa Sopronissa. Se otti helpot voitot kauden neljässä viimeisessä kilpailussa.


title: Kincsem

text: Kolmevuotiaan Kincsemin toinen kausi alkoi suurin odotuksin. Kolmen avausvoiton jälkeen 21. toukokuuta seurasi vanha ja arvostettu kilpailu Itävallan Derby, jota kutsuttiin "vuosisadan kilpailuksi", sillä Kincsem oli houkutellut ympäri Eurooppaa paikalle haastajia, joista eräs oli Aristeides Baltazzin omistama menestyksekkäästi Englannissa kilpaillut musta ori Tallós. Paikalla oli kymmentuhatpäinen väkijoukko ja kunnia-aitiossa istui koko Itävalta-Unkarin keisarillinen perhe. Kilpailun puolivälissä Kincsem otti johtoaseman ja saapui suosionosoitusten saattelemana maaliin ennennäkemättömän pitkällä etumatkalla verrattuna toiseksi tulleeseen Tallósiin. Kincsem voitti sen jälkeen muutaman päivän sisällä myös kaksi muuta Wienissä järjestettyä kilpailua.


title: Kincsem

text: Saksassa Kincsemiä odotti joukko haastajia, jotka oli valikoitu ympäri keisarikuntaa. Hampurissa se voitti Renard Rennenin jättäen taakseen Saksan derby-voittajan Piratin. Baden-Badenissa Kincsem tarjouduttiin ostamaan 10 000 punnan hinnalla, mutta "aarteensa" arvosta tietoinen Blaskovich kieltäytyi kohteliaasti.


title: Kincsem

text: Kolmas kausi alkoi huhtikuussa Wienissä ja Kincsem osallistui kilpailuihin toukokuun loppuun asti. Useiden haastajien joukosta ei ollut löytynyt hevosta, joka sen olisi voittanut. Hesp ja Blaskovich päättivät antaa sille vapaata suuren osan kesästä. Elokuun alussa se kuitenkin vietiin Englantiin, jossa sen oli tarkoitus kilpailla Ranskassa kasvatettua, Ascot Cold Cupin voittanutta "Verneuil"ia vastaan. Verneuil kuitenkin loukkaantui hiukan ennen kilpailua ja jouduttiin vetämään pois kisasta. Ennen kilpailua paikalliset hevosurheilun ystävät ihmettelivät Kincsemiä ja sen rumaa väriä. Englantilaiset kilpailijat olivat suunnitelleet etukäteen taktiikan, jossa oli määrätty kuka toimii johtajana ja ketkä auttavat tarvittaessa. Tähtirooli oli varattu "Pageant"-nimiselle hevoselle ja taitavana ratsastajana tunnetulle Tom Cannonille.


title: Kincsem

text: Pageant ja Cannon saivat loistavan lähdön ja alkoivat heti vetää kaulaa muihin. Katsomo villiintyi ja liehui valkoisenaan Englannin lipuista. Kincsem kuitenkin aloitti hurjan takaa-ajon ja kiri kärkeen. Unkarilaiset katsojat villiintyivät. Kincsem ylitti jälleen maaliviivan voittajana ja seuraavana päivänä Englannin lehdistö ylisti "Unkarin ihmettä" etusivuillaan.


title: Kincsem

text: Kincsem matkusti jatkuvasti kilpailusta toiseen ja minne tahansa se menikin, joukko kannattajia ja vedonvälittäjiä seurasi sitä. Kincsem tottui matkustamaan junassa ja juoksemaan kilpailuissa uusissa paikoissa. Kaksi asiaa olivat sille tärkeitä: sen hoitajana toimiva poika ja muuan kissa. Lisäksi Kincsem ei suostunut juomaan muuta kuin sen oman kasvattajan kaivosta otettua vettä, joten sen oma hoitaja, kissa ja vesisäiliö kulkivat aina sen mukana. Matkalla Englannista Deauvilleen, Ranskaan sattui välikohtaus, kun Kincsemiä yritettiin saada siirtymään junaan. Se kutsui kissaystäväänsä hirnahdellen, mutta koska se ei ilmaantunut, hevonen ei suostunut liikahtamaan paikaltaan useista yrityksistä huolimatta. Kahden tunnin kuluttua kissa lopulta kuuli Kincsemin kutsun, tuli juosten paikalle ja hyppäsi sen selkään. Tämän jälkeen Kincsem käveli junaan kissa mukanaan ja ne pääsivät jatkamaan matkaa kilparadalle.


title: Kincsem

text: Deauvillessa Kincsem voitti täpärästi vain puolella mitalla, mikä osittain selittyy Englannin ja Ranskan kilpailujen lyhyellä aikavälillä. Myös loppukausi oli raskas ja voittomarginaalit kapeampia kuin oltiin totuttu näkemään.


title: Kincsem

text: Aristeides Baltazzi yritti edelleen haastaa Kincsemin. Tällä kertaa haastajaksi asetettiin ori nimeltä "Nil Desperandum", jonka nimi tarkoitti "ei syytä epätoivoon". Kincsem kuitenkin voitti kilpailun jälleen kerran keisariperheen silmien edessä.


title: Kincsem

text: Kauden edetessä Blaskovich ja Hesp tulivat siihen tulokseen, että hevonen on jo osoittanut voittamattomuutensa eikä sillä olisi enää mitään saavutettavaa. Osa yleisöstä otti päätöksen vastaan järkyttyneenä, osa helpottuneena. Aikansa nopein laukkahevonen juoksi jäähyväiskilpailunsa Budapestissä 21. lokakuuta 1879.


title: Kincsem

text: Kincsemin vietiin kilpauransa jälkeen siittolaan Tápioszentmártoniin, jossa sitä käytettiin jalostuksessa. Se sai kuitenkin vain viisi varsaa, joista kolmen isä oli "Buccaneer" ja kahden "Doncaster".Kincsem kuoli ähkyyn 13-vuotissyntymäpäivänään 17. maaliskuuta 1887 pian viimeisen varsansa saatuaan. Suositun kilpahevosen poismeno johti maansuruun. Liput laskettiin puolitankoon, ja sanomalehtien sivuilla oli mustat surureunat.


title: Kincsem

text: Kincsemin luuranko on taltioituna Unkarin maatalousmuseossa Budapestissä.


title: Ung Pirat

text: Ung Pirat on Ruotsin Piraattipuolueen nuorisojärjestö. Se perustettiin joulukuussa 2006, ja sen puheenjohtaja on Gustav Nipe. Ung Pirat oli ennen vuotta 2010 ja hieman sen jälkeen Ruotsin suurin poliittinen nuorisojärjestö yli 21 000 jäsenen määrällään, mutta nyttemmin jäsenien määrä on vähentynyt alle 6000:een.


title: Marcel Aymé

text: Marcel Aymé (29. maaliskuuta 1902 Joigny, Ranska – 14. lokakuuta 1967 Pariisi, Ranska) oli ranskalainen kirjailija ja näytelmäkirjailija.


title: Marcel Aymé

text: Aymén menestyskirja on "Vihreä tamma" ("La Jument verte", 1933, suom. Olli Nuorto), ja sen suosion ansiosta Aymé keskittyi pääasiassa kirjallisuuteen. Hän kirjoitti myös lastenkirjoja ja vuodesta 1935 alkaen elokuvakäsikirjoituksia. "Vihreän tamman" pohjalta Claude Autant-Lara ohjasi elokuvan "Vihreä tamma" (1959). Hänen näytelmistään ovat tunnettuja muun muassa farssi "Lucienne et le boucher, Clérambard" (1949) ja "Tête des autres" (1952), jossa hän arvostelee kuolemantuomiota. Aymé on haudattu Pariisiin Montmartren Cimetière Saint-Vincent -hautausmaalle.


title: Marcel Aymé

text: Ranskalaisen "L'Express"-lehden kriitikko on verrannut Arto Paasilinnaa Ayméhen.


title: Korian rautatieasema

text: Korian rautatieasema (ent. Kymi, ruots. Kymmene) sijaitsee Lahti–Kouvola-radalla Kouvolan Korialla, noin kuusi kilometriä Kouvolasta Lahden suuntaan.


title: Korian rautatieasema

text: Asema avattiin vuonna 1870 Hämeen ja Anjalan välisen maantien risteykseen, ja alkuvuosina sen nimenä oli Kymi. Alkuperäinen asemarakennus rakennettiin Knut Nylanderin tyyppipiiruststen mukaan, ja sitä laajennettiin myöhemmin kahteen otteeseen. Tavaraliikenne oli alkuvuosina vilkasta Kuusankosken ja Kymijoen alajuoksun tehdaiden ansiosta, ennen Kotkan ja Kuusankosken ratojen valmistumista. Myöhempiin käyttäjiin lukeutui muun muassa Korian varuskunta, ja sotavuosina asemalta kulki myös yhdysrata Voikkaalle.


title: Korian rautatieasema

text: Henkilöliikenteen pysähdykset Korialla lopetettiin vuonna 1971, mutta ne palautettiin vuonna 1979, joskaan miehitystä ei enää tullut. Vanha asemarakennus purettiin vuonna 1995 alikulkutunnelin tieltä, ja viereen valmistui samana vuonna uusi, pienempi liikennepaikkarakennus. Ratapiha purettiin ja laiturit uusittiin vuonna 2009 rataosan perusparannuksen yhteydessä. Liikennepaikkarakennus purettiin loppukesällä 2015. Nykyisin asemalla pysähtyvät Helsingistä ja Riihimäeltä Kouvolaan kulkevat taajamajunat. Lahden suuntaan liikennöidään raiteelta 1 ja Kouvolaan raiteelta 2.


title: The Gift

text: The Gift voi viitata ainakin seuraaviin:


title: Maile Chapman

text: Maile Chapman on yhdysvaltalainen kirjailija. Hän opettaa luovaa kirjoittamista Nevadan yliopistossa Las Vegasissa.


title: Maile Chapman

text: Chapman on julkaissut novelleja ja näytelmiä, ja hänen esikoisromaaninsa "Your precence is requested at Suvanto" ilmestyi vuonna 2010. Teoksen päähenkilö Julia on joutunut nimeämättömän taudin vuoksi Suvanto-nimiseen sairaalaan, joka muistuttaa Paimion parantolaa. Chapman on ollut ASLA-Fulbright-stipendiaattina Suomessa Åbo Akademissa. Hän on Alvar Aallon arkkitehtuurin ihailija.


title: Maile Chapman

text: Chapmanin sukujuuret ovat Norjassa ja Ruotsissa, mutta hän on syntynyt Havaijilla, josta perhe pian muutti Washingtonin osavaltioon.


title: Opettaminen

text: Opettaminen tarkoittaa sitä, mitä opettaja tekee osana opetusta ja on opetuksen alakäsite, vaikka maallikot usein sekoittavat nämä kaksi termiä. Opettaja voi opettaa suoraan tai epäsuorasti. Suora opettaminen on esimerkiksi luennointia, kysymistä tai kertomista. Epäsuorassa opettamisessa opettaja ohjaa oppilaat ottamaan asioista itse selvää. Opettamiseen katsotaan konstruktivistisen oppimiskäsityksen myötä kuuluvan myös ohjauksen.


title: Opettaminen

text: Yleisimmillään opetuksen voidaan nähdä olevan ympäristötekijöiden säätelyä, jolla pyritään muuttamaan kasvattien käyttäytymistä tiettyjen tavoitteiden mukaisesti.


title: Oppija

text: Oppija tarkoittaa oppilasta, mutta välttää oppilas-sanalla olevat ongelmalliset merkitysvivahteet. Psykologiassa oppilas-sana vaikuttaa passiiviselta, mikä on nykyisen konstruktivistisen oppimisteorian vastainen. Arkikielessä oppilas-sana taas ymmärretään usein tarkoittamaan vain peruskoulun oppilaita sillä korkea-asteella oppilas-sanaa vältetään ja käytetään ennemmin termiä opiskelija.


title: Takayuki Morimoto

text: Takayuki Morimoto (, Morimoto Takayuki; s. 7. toukokuuta 1988 Kawasaki, Japani) on japanilainen jalkapalloilija. Tällä hetkellä hän edustaa Italian Seria A:ssa pelaavaa Cataniaa. Morimoto on Japanin J. Leaguen historian nuorin pelaaja ja maalintekijä. Häntä on verrattu nuoreen Ronaldoon kokonsa, voimansa ja nopeutensa ansiosta.


title: Takayuki Morimoto

text: Ammattilaisuransa Morimoto aloitti maaliskuussa 2004 Tokyo Verdyn joukkueessa, kun hän oli vain 15 vuotta 10 kuukautta vanha. Toukokuussa hän teki ensimmäisen maalinsa ja teki jo toisen ennätyksen ollessaan lähes 16-vuotias. Samana vuonna hän voitti J. Leaguen vuoden tulokkaan palkinnon. Heinäkuussa 2006 hänet lainattiin vuodeksi Serie A:han Calcio Catanian joukkueeseen.


title: Takayuki Morimoto

text: Morimoto teki debyyttinsä Serie A:ssa tammikuussa 2007 vieraspelissä Atalantaa vastaan. Hän teki myös avausmaalinsa ottelussa. Maaliskuussa 2007 Morimoto loukkasi vasemman polvensa ja joutui olemaan sivussa ainakin kuusi kuukautta. Kesäkuussa 2007 hän sai toistaiseksi voimassa olevan sopimuksen Cataniassa.


title: Takayuki Morimoto

text: Joulukuussa 2008 Morimoto solvi kolmen vuoden sopimuksen Catanian kanssa ja hän teki 25 ottelussa 10 maalia ja sai myös muutamia syöttöpisteitä.


title: Takayuki Morimoto

text: Morimoto on pelannut Japanin alle 20-vuotiaiden joukkueessa 2004 lähtien. Vuonna 2008 hän osallistui kesäolympialaisiin, jossa joukkue putosi avauskierroksella.


title: Takayuki Morimoto

text: Lokakuussa 2009 hän teki debyyttinsä aikuisten maajoukkueessa Skotlantia vastaan. Morimoto valittiin myös edustamaan Japania vuoden 2010 jalkapallon maailmanmestaruuskilpailuihin.


title: Shinji Okazaki

text: Shinji Okazaki (, Okazaki Shinji; s. 16. huhtikuuta 1986 Takarazuka, Hyōgo, Japani) on japanilainen jalkapalloilija. Tällä hetkellä hän edustaa Englannin Valioliigassa pelaavaa Leicester Cityä ja on pelipaikaltaan hyökkääjä.


title: Shinji Okazaki

text: Okazaki pelasi kotimaassaan Shimizu S-Pulsessa vuodet 2005–2010 tehden 121 ottelussa 42 maalia. Hän pelasi kaudet 2010–2013 Saksan Bundesliigassa VfB Stuttgartissa, jossa teki 63 ottelussa kymmenen maalia. Hän siirtyi 1,5 miljoonan euron siirtosummalla kesällä 2013 1. FSV Mainz 05:een, jossa teki 65 ottelussa 27 maalia. Hän siirtyi 11 miljoonalla eurolla Leicester Cityyn kesällä 2015. Hän teki ensimmäisellä Leicester-kaudellaan 36 ottelussa viisi maalia seuran voittaessa Valioliigan mestaruuden.


title: Shinji Okazaki

text: Okazaki kuului Japanin joukkueeseen kesäolympialaisissa 2008. Ensimmäisen ottelunsa Japanin A-maajoukkueessa hän pelasi lokakuussa 2008 ystävyysottelussa Arabiemiirikuntia vastaan. Ensimmäisen maaottelumaalinsa hän teki Jemeniä vastaan tammikuussa 2009. Lokakuussa 2009 Okazaki teki ensimmäisen hattutemppunsa Hongkongia vastaan ja toisensa kuusi päivää myöhemmin Togoa vastaan. Hänet nimitettiin maailman eniten maaottelumaaleja tehneeksi pelaajaksi kaudella 2009 15 maalillaan.


title: Shinji Okazaki

text: Okazaki valittiin myös edustamaan Japania jalkapallon MM-kisoihin 2010 ja teki avausmaalinsa ensimmäisen kierroksen päätösottelussa Tanskaa vastaan. Ottelu päättyi 3–1 ja Japani selvitti tiensä toiselle kierrokselle. Hän pelasi myös Brasilian MM-kilpailuissa 2014 ja teki maalin ottelussa Kolumbiaa vastaan.


title: MTV Hits

text: MTV Hits on pop-painoitteinen musiikkikanava, joka keskittyy tämänhetken hitteihin. Kanavalta tulee myös dancea, r&b:tä, nu-metallia ja indietä.


title: MTV Hits

text: Suomessa ei ole omaa MTV Hits kanavaa, joten lähetykset tulevat Britanniasta. Kanava näyttää ohjelmaa 24h/vrk.


title: Talviparalympialaiset 2014

text: Talviparalympialaiset 2014 järjestettiin Sotšissa Venäjällä 7.–16. maaliskuuta 2014. Sotšin paralympialaisissa nähtiin ensimmäisen kerran lumilautailua vammaisurheilulajina.


title: Konstantin Kalinin

text: Konstantin Kalinin (, 5. helmikuuta 1889 Varsova – 24. huhtikuuta 1940) oli neuvostoliittolainen lentokonesuunnittelija.


title: Konstantin Kalinin

text: Kalinin pääsi vuonna 1916 asevoimien lentäjäkoulutukseen. Maaliskuussa 1921 hän nousi osastopäälliköksi Neuvostoliiton ilmakuljetuksen tekniseen instituuttiin.


title: Konstantin Kalinin

text: Vuonna 1926 hän pääsi johtamaan suunnittelutoimistoa (OKB), joka suunnitteli pääasiassa siviililentokoneita, esim Kalinin K-1 ja Kalinin K-5. Niitä käyttivät Aeroflotia edeltävät lentokuljetusyhtiöt, esimerkiksi Dobrolet. Kalininin suunnittelemissa koneissa oli miltei aina elliptinen siipimuoto ja runkorakenteen materiaalina metalliputki. Vuonna 1933 Kalinin K-7 pystyi kuljettamaan 128 matkustajaa.


title: Konstantin Kalinin

text: Kalinin kokeili deltasiipistä konetta, Kalinin K-15 oli tähän liittyvä koe. Tämä oli ennenaikainen kokeilu, deltasiipi tuli tarpeelliseksi vasta suihkukoneiden aikaan. Kalinin joutui luopumaan suunnittelutoimistostaan vuonna 1938. Hänet teloitettiin vuonna 1940.


title: Miniatyyrimaalaus

text: Miniatyyrimaalaus tarkoittaa pienikokoisia maalauksia. Ne ovat usein muodoltaan pyöreitä tai soikeita. Aiheen puolesta muotokuvat hallitsevat miniatyyrimaalauksissa, mutta myös kukka-asetelmia ja maisemia on maalattu. Miniatyyrimaalaukset ovat yleensä pikkutarkkoja ja niissä käytetään hienostuneita värejä. Miniatyyrin tekijä on miniatyyrimaalari tai miniatyristi.


title: Miniatyyrimaalaus

text: Nimi miniatyyri tulee sanasta "minium" ( ’mönjä’, keltaiseen vivahtava punainen lyijyoksidiväri) eli punaisesta väristä, jolla käsikirjoitusten alkukirjaimia korostettiin varhaiskeskiajalla. Keskiainen nimitys taiteilijalle, joka maalasi punaisella värillä, oli "miniator". Nimi yleistyi ensin tarkoittamaan kaikkea kirjamaalausta. Nykyisin sanaa käytetään yleensä myös muista erityisen pienikokoisista maalauksista.


title: Miniatyyrimaalaus

text: Miniatyyrimaalauksia tehdään akvarellilla, guassilla tai öljyvärillä, toisinaan emalivärein. Maalauspohjana on toiminut muun muassa pergamentti, kuparilevy, norsunluu ja kartonki. Maalauksia on kehystetty medaljonkeihin kultasepäntyönä.


title: Miniatyyrimaalaus

text: Miniatyyrimaalaus eriytyi kirjamaalauksesta omaksi taiteenalaksi 1500-luvulla, kun käsin kirjoitetut kirjat alkoivat kilpailla painettujen kanssa 1460-luvulta alkaen. Rikkaat tukijat vaativat kuitenkin ylellisyysesineiden laajempaa jakelua. Miniatyristit jatkoivat kalliiden kirjojen kuvittamista, mutta tarjosivat tukijoille myös itsenäisiä miniatyyrejä.


title: Miniatyyrimaalaus

text: Ensimmäisiä muotokuvaminiatyyrejä maalasi ranskalainen Jean Fouquet 1400-luvun puolivälissä. Miniatyyrimaalauksia alkoi esiintyä Ranskan ja Englannin hoveissa 1520-luvulla. Mitalien tapaan ne olivat kannettavia, mutta niiden värit olivat myös realistiset. Varhaisia esimerkkejä olivat alankomaalaiset miniatyristit Jean Clouet, joka työskenteli Ranskassa ja Lucas Horenbout Englannissa.


title: Miniatyyrimaalaus

text: Horenbout maalasi Henrik VIII:n suvun, kopioiden joskus kuninkaallisissa rakennuksissa olleita muotokuvia öljymaalauksina. Hän opetti myös miniatyyritekniikkaa kuninkaan muotokuvamaalarille Hans Holbeinille. Levina Teerlinc oli kuningassuvulle työskennelleen Simon Beningin tytär. Hän opetti luultavasti miniatyyrimaalausta Nicholas Hilliardille tämän ollessa vielä kultaseppä. Hilliardin myötä muotokuvaminiatyyri tuli pysyvästi englantilaiseen kulttuuriin.


title: Miniatyyrimaalaus

text: Seuraavalla vuosisadalla Jean Petitot'sta tuli johtava miniatyristi.


title: Miniatyyrimaalaus

text: Tunnettu miniatyyrimaalari oli suomalainen Elias Brenner, joka maalasi Ruotsissa kuningatar Kristiinan kutsumana. Myös ruotsalainen Peter Adolf Hall oli merkittävä miniatyristi, hän toimi Pariisissa 1700-luvulla. Myöhemmin empiren aikana miniatyyrejä maalasi muun muassa Jean Baptiste Isabey (1767-1855).


title: Miniatyyrimaalaus

text: Miniatyyrimaalauksen suosio hiipui empiren jälkeen. Varsinkin muotokuvaminiatyyrejä oli käytetty valokuvan tapaan, eikä niillä ollut enää kysyntää valokuvan keksimisen jälkeen.


title: Miniatyyrimaalaus

text: Miniatyyrimaalauksen kokoelmia on muun muassa Sinebrychoffin taidemuseossa ja Henry Lönnforsin miniatyyrikokoelma Turun taidemuseossa.


title: Pokémon (pelisarja)

text: Pokémon-pelisarja kuuluu Pokémon-tuotesarjaan. Pelisarja on Game Freakin ja Creatures, Inc.:n kehittämä ja Nintendon julkaisema videopelisarja. Sarjan ensimmäinen osa julkaistiin Game Boylle Japanissa vuonna 1996. Peleistä julkaistaan yleensä kaksi versiota jotka eroavat toisistaan vain lievästi – varhaisemmista peleistä on myös julkaistu yleensä uusintaversiot parannelluilla grafiikoilla ja ominaisuuksilla. Roolipelien lisäksi sarjan spin-off -peleissä on lajityypiltään muun muassa toimintaroolipelejä, pulmapelejä ja virtuaalilemmikkejä.


title: Pokémon (pelisarja)

text: Pokémon-pelit jaetaan sukupolviin. Samaan sukupolveen kuuluuvat pelit, jotka ovat pelimekaniikaltaan samankaltaisia.


title: Pokémon (pelisarja)

text: Pohjimmiltaan Pokémon on roolipeli, jossa ohjataan Pokémon-kouluttajaa, joka keräilee ja kouluttaa Pokémon-olentoja tarkoituksenaan tulla Pokémon-mestariksi. Pelaajan on matkattava pelin sisäisessä maailmassa ja kohdattava kahdeksan salipäällikköä, joiden päihittäminen on ehto sille, että pelaaja saa kamppailla neljää maailman parhainta Pokémon-kouluttajaa vastaan Pokémon-liigassa. Pelien tarinoihin on kuulunut myös jonkin vihollisryhmän päihittäminen tarinan edetessä. Pokémon-kouluttajan eräänä tavoitteena on myös kerätä kaikki Pokémonit, joka on mahdollista vain vaihtamalla Pokémoneja eri versioiden välillä. Alun perin Pokémoneja oli 151, mutta uudemmat pelit ovat tuoneet mukaan lisää, ja nykyään niitä on yli 800. Pokémon-pelit ilmestyvät pareissa, joita seuraa yleensä kolmas erikoisversio, minkä lisäksi uusimpien sukupolvien aikana on julkaistu myös uudelleen tehtyjä versioita aiemmista Pokémon-peleistä, sekä viidennen sukupolven aikana jatko-osat peruspeleille.


title: Pokémon (pelisarja)

text: Ensimmäiset pelit ilmestyivät Japanissa vuonna 1996, Yhdysvalloissa vuonna 1998 ja Euroopassa vuonna 1999. Ne olivat Pokemon "Red" ja "Blue" (Japanissa myös "Green") ja niiden erikoisversio oli "Yellow", joka perustuu suosittuun piirrossarjaan. Niiden jälkeen julkaistiin "Gold" ja "Silver", joiden erikoisversio oli "Crystal", jossa oli useita pieniä parannuksia Goldiin ja Silveriin verrattuna.


title: Pokémon (pelisarja)

text: Tämän jälkeen julkaistiin "Ruby" ja "Sapphire". Niiden jälkeen vuonna 2004 ilmestyi kahdesta ensimmäisestä Pokémon-pelistä uusintaversiot "FireRed" ja "LeafGreen". Lokakuussa 2005 ilmestyi Rubyn ja Sapphiren erikoisversio "Emerald".


title: Pokémon (pelisarja)

text: Nintendo DS:lle on ilmestynyt "Pokémon Diamond & Pearl" ja näiden erikoisversio "Platinum" sekä "SoulSilver" ja "HeartGold", uusintaversiot peleistä "Gold" ja "Silver". Vuoden 2010 lopussa ilmestyivät "Black" ja "White" ja vuonna 2012 näiden jatko-osat "Black 2" ja "White 2". Vuonna 2013 Nintendo 3DS:lle julkaistiin Pokemon "X" ja "Y", ja vuonna 2014 julkaistiin "Omega Ruby" ja "Alpha Sapphire", uusintaversiot peleistä "Ruby" ja "Sapphire". Vuonna 2016 julkaistiin "Sun" ja "Moon" Nintendo 3DS:lle.


title: Pokémon (pelisarja)

text: Pokémon-pelejä on julkaistu myös Nintendo 64:lle (mm. "Pokémon Stadium" ja "Pokémon Snap"), Nintendo GameCubelle (mm. "Pokémon Colosseum" ja "Pokémon XD: Gale Of Darkness") ja Wiille "Pokémon Battle Revolution".


title: Pokémon (pelisarja)

text: Pokémon-pelit jaetaan seitsemään eri sukupolveen. Samaan sukupolveen kuuluvat pelit, jotka ovat pelimekaniikaltaan samankaltaisia. Jokainen sukupolvi on sisältänyt uusia Pokémoneja ja iskuja. Kourallinen uusia Pokémoneja on ilmestynyt animessa, mangassa, ja pelikortteina ennen peleinä ilmestyessään käsikonsoleille. Jotkin suuret uudistukset on näytetty jossakin muussa mediassa jo ennen tulemistaan peleihin. Esimerkiksi neljän Pokémonin välinen ottelu esiteltiin piirrossarjassa jo kauan ennen ilmestymistään peleissä, sekä Pokémonien kyvyt ("Ablities") olivat pelikorteissa yhtä kuin ”Pokémon Power”. Kullakin sukupolvella on myös oma teemansa, johon muun muassa jotkin uudet pelimekaniikat, osa sukupolven esittelemistä Pokémoneista sekä peruspelien tarina liittyvät.


title: Pokémon (pelisarja)

text: Ensimmäinen sukupolvi alkoi "Pokémon Red ja Blue" -peleistä. Ensimmäisessä sukupolvessa oli 151 alkuperäistä Pokémonia sekä tavalliset elementit ottelemiseen ja Pokémonien vaihtamiseen. Sen sijaan Japanissa ensimmäinen sukupolvi alkoi "Pokémon Red" ja "Green" -peleillä, sekä myöhemmin "Blue"-versiolla, joka vaihtoi pelin yleisilmettä. Länsimaissa ei koskaan julkaistu "Green"-versiota, vaan "Red" ja "Blue" käyttivät pelien uudempaa yleisilmettä. Vuonna 2004 ilmestyivät kolmannen sukupolven pelit "Pokémon FireRed ja LeafGreen", jotka olivat uudistettuja pelejä alkuperäisestä. Nimet oli sisälletty alkuperäisistä "Red" ja "Green" versioista, eikä "LeafGreenin" nimeä koskaan vaihdettu "Blue"-versiota vastaavaksi länsimaissa.


title: Pokémon (pelisarja)

text:
Tämä sukupolvi päättyi "Pokémon Yellow" -versioon, joka perustui löyhästi animesarjaan. "Yellow"-versiossa pelaaja aloitti Pikachun kanssa, joka seurasi pelaajan takana. Tarkastellessaan Pikachun kasvoja pelaaja näki, kuinka paljon Pikachu piti hänestä. Animesarjaan perustuen pelaaja saa pelin aikana kaikki kolme alkuperäistä aloitus-Pokémonia (Bulbasaur, Squirtle ja Charmander). Myös Rakettiryhmän Jessie ja James olivat pelissä mukana ja heillä oli animesarjaa vastaavat Pokémonit.
Nämä pelit olivat liitettävissä Nintendo 64:n "Pokémon Stadiumiin" ja myös peliin "Pokémon Stadium 2". Näissä peleissä oli mahdollista vaihtaa Pokémoneja ja otella Pokémoneillaan kolmiulotteisessa ympäristössä. "Red" ja "Blue" -pelit olivat selvästi roolipelejä, kun taas Stadiumit keskittyivät otteluihin.


title: Pokémon (pelisarja)

text: Ensimmäisen sukupolven pelit sijoittuvat Kanto-maailmaan, joka oli edelleen mukana toisessa sukupolvessa. Tämä sukupolvi myös sisälsi idean pelaajan pääkilpailijasta sekä rikollisryhmästä, joita vastaan pelaaja taistelee monta kertaa. Vaikka Kanton nimi tulikin maailmanlaajuisesti julki vasta toisen sukupolven myötä, se mainittiin ensi kerran jo japanilaisessa "Green" -pelissä, tosin vain kerran pelin alkupuolella. Tämä viittaus oli kuitenkin poistettu pelin englanninkielisestä "Blue" -vastineesta.


title: Pokémon (pelisarja)

text: Game Boy Colorin "Pokémon Gold ja Silver" aloittivat toisen sukupolven esittelemällä sata uutta Pokémonia, sekä uuden pelimaailman nimeltään Johto. Ominaisuuksissa peleissä käytettiin Game Boy Colorin erityistä infrapunajärjestelmää, pelin sisäistä kelloa joka mahdollisti yön ja päivän vaihtumisen, sekä marjapuita, joissa kasvaa erilaisia marjoja. Näissä peleissä uutena tuli myös mahdollisuus kasvattaa ("breed") ja kesyttää ("tame") Pokémoneja. Pokémonien kasvattaminen oli myös ainoa tapa saada uudenlaisia Pokémoneja: vauva-Pokémoneja. Kesytys taas on tapa kehittää tiettyjä Pokémon-lajeja kohtelemalla niitä hyvin. Pelissä oli myös kaksi uutta tyyppiä; Teräs- ("Steel") ja Pimeys-tyypit ("Dark"). Myös Pokémoneille itselleen tehtiin uudistuksia, tärkeimpänä lisäyksenä sukupuolet. Pelin rikollisryhmänä toimii ensimmäiseltä sukupolvelta tutuksi tullut Rakettiryhmä.


title: Pokémon (pelisarja)

text: Näissä peleissä oli myös pelaajalla uusi väline, Pokégear, laite joka sisälsi puhelimen, radion, kartan, ja pelin kellon. Puheluominaisuutta käytettiin soittaessa pelihahmolle. Radio-ominaisuudessa oli monia erilaisia puolia, esimerkiksi yhdellä radiokanavalla kerrotaan, mistä ja milloin tiettyjä Pokémoneja voi saada. Pelin kellossa näkyi kellonaika ja viikonpäivä.


title: Pokémon (pelisarja)

text: Tämä sukupolvi päättyi "Pokémon Goldin" ja "Silverin" erikoisversioon, "Pokémon Crystaliin", joka esimerkiksi mahdollisti valita pojan hahmon sijasta tytön. Tätä ominaisuutta oli jo harkittu alkuperäisiin Pokémon-peleihin, mutta ajatus jäi silloin vielä toteuttamatta. "Crystal" oli myös ensimmäinen Pokémon-peli, jossa Pokémonit liikkuivat ennen taistelun alkua. Peliin oli tehty lukuisia uudistuksia Ruins of Alphiin ja Suicunen pyydystämiseen.


title: Pokémon (pelisarja)

text: Nämä pelit olivat liitettävissä "Pokémon Stadium 2:een", joka mahdollisti ottelemisen kolmiulotteisessa ympäristössä. Myös ensimmäisen sukupolven pelit toimivat "Pokémon Stadium 2:ssa".


title: Pokémon (pelisarja)

text: Toinen sukupolvi liittyy teemaltaan perinteisiin, osin mytologiaan ja historiaan, vastakohtana ensimmäisellä sukupolvelle. Esitelty alue heijastaa tätä, sillä Johto-alueella on muutamia perinteisiä japanilaistyylisiä kaupunkeja modernien lisäksi ja perinteisen käsityön harjoittajia, minkä lisäksi alueella on paljon legendoja liittyen Pokémoneihin sekä pitkä historia.


title: Pokémon (pelisarja)

text: Game Boy Advancen ensimmäiset pelit, "Pokémon Ruby ja Sapphire", julkaistiin Suomessa 25. heinäkuuta 2003. Niissä esiteltiin 135 uutta Pokémonia ja täysin uusi maailma, Hoenn. Näissä peleissä uutta oli muun muassa kaksi-vastaan-kaksi-ottelut, Pokémon-kilpailut ("Pokémon Contest"), marjojen kasvattaminen ja niistä eräänlaisten Pokémoneille tarkoitettujen karkkien, Pokéblockien, valmistamisen sekä "Secret Basen" avaaminen ja sen sisustaminen. Lisäksi jokaisella Pokémonilla on nyt myös kyky ("Ability"), joka antaa Pokémonille jonkinlaisen taidon, esimerkiksi kyvyn vastustaa tiettyjen tyyppien iskuja tai mahdollisuuden kopioida vastustajan kyky, sekä luonto ("Nature"), joka joko kasvattaa yhtä Pokémonin ominaisuusarvoa ("stats") (esimerkiksi puolustautumiskykyä, "Defense") ja alentaa toista (esimerkiksi iskukykyä, "Attack") tai sillä ei ole mitään vaikutusta kyseisiin arvoihin. Peli sisältää myös kaksi rikollisryhmää, Team Aquan ja Team Magman, jotka ovat paitsi pelaajan, myös toistensa vastustajia.


title: Pokémon (pelisarja)

text: "Pokémon Rubyn" ja "Sapphiren" erikoisversio, "Pokémon Emerald", julkaistiin 21. lokakuuta 2005. Pelissä "Pokémon Crystalin" tapaan Pokémonit liikkuivat ennen taistelun alkua, mikä ominaisuus ei ollut ollut mukana "Rubyssa" ja "Sapphiressä". "Emerald"-versioon lisättiin myös Battle Frontier -alue, joka koostuu seitsemästä erilaisesta ottelurakennuksesta.


title: Pokémon (pelisarja)

text: Kymmenen vuotta ensimmäisten pelien, "Redin" ja "Bluen", ilmestymisen jälkeen tehtiin Game Boy Advancelle uudistetut versiot näistä peleistä, "Pokémon FireRed ja LeafGreen". Pelit sisälsivät esimerkiksi uudistetut grafiikat sekä "Redin" ja "Bluen" jälkeen tulleita uudistuksia, kuten Pokémonien erikoiskyvyt sekä varsinaisen pelijuonen jälkeinen jatkopeli, jonka aikana on mahdollista napata ensimmäisen sukupolven ulkopuolisia Pokémoneja.


title: Pokémon (pelisarja)

text: Kolmas sukupolvi liittyy teemaltaan luontoon, siinä vallitseviin suhteisiin ja tasapainoon eri voimien välillä. Tämä näkyy esitellyssä alueessa, sillä Hoenn-alue muistuttaa yin ja yang -symbolia, jonka meri ja maa muodostavat. Lisäksi alueen Pokémonit, ja esimerkiksi piilopaikat ("Secret Bases") liittyvät luonnon, Pokémonien ja ihmisten suhteisiin.


title: Pokémon (pelisarja)

text:
Nintendo DS:n Pokémon-saaga alkoi Japanissa vuonna 2006 ja muualla vuonna 2007 julkaistuilla "Pokémon Diamond ja Pearl" -peleillä. Peleissä on panostettu enemmän moninpeliin Nintendo Wi-Fi Connectionin kautta. Myös muun muassa Pokémonien vaihtaminen onnistuu globaalisti uuden "Global Trade Stationin" avulla. Pelit esittelevät uuden alueen, Sinnohin. Pelissä on 107 uutta Pokémonia, ja sukupuolten välisiä eroja on lisätty. Peli on edelleen kaksiulotteinen, mutta se sisältää myös kolmiulotteisia vaikutteita. Muutamia teknisiä uudistuksia on myös tehty: Pokémonien liikkeiden luokitusjärjetelmää muutettiin, ja liikkeet jaetaan nyt "fyysisiin" ("physical") tai "spesiaaleihin" ("special") liikkeestä itsestään riippuen, eikä iskun tyypistä, kuten aiempien sukupolvien aikana. Ennen neljättä sukupolvea kaikki tietyntyyppiset liikkeet olivat ainoastaan jompaa kumpaa luokkaa, esimerkiksi kaikki pimeystyypin ("Dark") liikkeet olivat spesiaaleja ja kaikki kummitustyypin ("Ghost") liikkeet fyysisiä. Lukuisten liikkeiden luokitus päivitettiin, esimerkiksi tulityypin "Fire Punch" muuttui spesiaalista fyysiseksi. Lisäksi peliin liitettiin kolmas luokitteluryhmä, "status", liikkeille, jotka eivät aiheuta suoraa vahinkoa kohteelleen. Pokémon-kilpailut on päivitetty Pokémon Super -kilpailuiksi ("Pokémon Super Contest"), joissa on uusia osioita. Myös päivän ja yön vaihtuminen palasi tämän sukupolven peleihin. Rikollisryhmänä näissä peleissä on Team Galactic -niminen järjestö.
"Pokémon Diamond ja Pearl" ovat yhteensopivia Wiin "Pokémon Battle Revolutionin" kanssa.


title: Pokémon (pelisarja)

text: Nintendo julkaisi syksyllä 2008 Japanissa myös "Pokémon Platinum" -pelin Nintendo DS:lle, joka on pelien "Yellow", "Crystal" ja "Emerald", neljännen sukupolven vastine. "Platinumiin" lisättiin myös toinen, hieman Hoennin vastineestaan eroava Battle Frontier. Pohjois-Amerikassa peli julkaistiin maaliskuun 2009 lopussa ja Euroopassa se julkaistiin 22. toukokuuta 2009. Vuonna 2010 julkaistiin "Pokémon HeartGold ja SoulSilver", jotka ovat "Goldin" ja "Silverin" uusitut versiot.